qundao/data-zh-poetry huggingface dataset:
望归操
作者：高启
朝代：明
体裁：琴操

儿旦而出于山之麓兮。儿夕不归在虎之腹兮。我往无所榛蒙笼被谷兮。嗟尔耽耽弗食我豕犊兮。穴亦有子胡宁使我独兮。
望月台
作者：高启
朝代：明
体裁：古风

台前夜半乌啼时，起望明月弹商丝。月来照见台上影，松桂满山风露冷。
望虞山辞
作者：高启
朝代：明
体裁：古风

虞山峨峨兮出云油油，胡敛其施兮弗雨九州。下有蛟龙兮海波横流，谁使子来兮从伯氏以游。朝于兮望岐周，国有祀兮有何求？唐虞逝兮道阻修，惭德舆兮干戈日休。思夫人兮心焉孔忧。
朝鲜儿歌（予饮周检校宅，有二高丽儿歌舞者）
作者：高启
朝代：明

朝鲜儿发绿，初剪齐双眉。芳筵夜出对歌舞，木绵裘软铜环垂。轻身回旋细喉转，荡月摇花醉中见。夷语何须问译人，深情知诉离乡怨。曲终拳足拜客前，乌啼井树蜡灯然。共讶玄菟隔云海，儿今到此是何缘？主人为言曾远使，万里好风三日至。鹿走荒宫乱寇过，鸡鸣废馆行人次。四月王城麦熟稀，儿行道路两啼饥。黄金掷买倾装得，白饭分餐趁舶归。我忆东藩内臣日，纳女椒房被裤翟。教坊此曲亦应传，特奉宸游乐朝夕。中国年来乱未锄，顿令贡使入朝无。储皇尚说居灵武，丞相方谋卜许都。金水河边几株柳，依旧春风无恙否？小臣抚事忆升平，尊前泪泻多于酒。
期家兄宿东湖民家不至
作者：高启
朝代：明
体裁：古风

东湖欲上月，寒鸟已栖烟。何处相期宿，柴门汀树边。未尝新漉酒，犹望远来船。谁信姜肱被，今宵还独眠。
期张校理王著作徐记室游虎阜
作者：高启
朝代：明
体裁：古风

前身似是云水僧，馀习爱觅名山登。最怜虎阜在平地，一丘势敌千崚嶒。缺厓深深翳密叶，欹石兀兀缠危藤。昔年无事恣幽赏，拄杖叩门来屡曾。风廊听竹移广簟，雪屋煨芋明高灯。禅堂素壁醉题满，老衲喜客无嗔憎。别来三载困尘土，散落略尽同游朋。谷猿清叫烟雾隔，宵梦欲往天瞢瞢。幽怀郁抱不得写，一月雨声眠枕肱。相亲尚有北郭友，材尽齐楚惭曹滕。张君名驹禀神骏，王子快鹘生锋棱。并淹客馆校遗籍，云路万里违骞腾。徐卿亦是瑚琏器，远役又欲行担簦。明朝山鹊定鸣霁，跬步可游何不能。一林一涧幽景在，遥想与昔无亏增。朱樱绿笋虽已过，正爱夏木阴层层。欲营此行况甚易，妇有藏酒鱼新罾。出城不必借车马，已办布袜青行縢。吾侪虽穷自有乐，相聚岂比虫��。乱离拨弃且勿道，愿赋妙语留传誊。
期徐七游云岩
作者：高启
朝代：明
体裁：七言律诗

忆与青山别几时，云松应恨鹤归迟。少知学道贫非病，閒爱谈禅偈是诗。女浣晓江烟淼淼，人行暮苑麦离离。明朝风雨还同往，恐负高僧石上期。
期徐七游云岩
作者：高启
朝代：明

忆与青山别几时，云松应恨鹤归迟。少知学道贫非病，闲爱谈禅偈是诗。女浣晓江烟渺渺，人行暮苑麦离离。明朝风雨还同往，恐负高僧石上期。
期袁卿见过因出失值寄诗谢之
作者：高启
朝代：明
体裁：七言绝句

非关远出负幽期，自是江边枉棹迟。谁道空回君恨切，未应如我到家时。
期诸友看范园杏花风雨不果
作者：高启
朝代：明
体裁：七言绝句

欲寻春去怕春休，又值春阴不得游。寂寞西园风雨里，杏花比客更多愁。
期陈则不至闻宿清隐兰若
作者：高启
朝代：明
体裁：五言绝句

幽禽雨中响，门掩春塘绿。思君暮不来，应伴山僧宿。
杂诗
作者：高启
朝代：明
体裁：古风

朝临高台上，俯视崇冈下。春晖何悠悠，清川自东泻。阳和发卉物，时泽均播洒。如何及芳辰，萧条但空野。愿言释拘局，登高骋吾马。旷途不见人，忧心何由写。兴谢固其常，吾将尤谁者。
杂诗
作者：高启
朝代：明
体裁：古风

结发好远游，出门览山川。谁云帝阙远，有路不在天。我车大且迟，日暮牛领穿。忽逢悲歌士，论心涕潸然。今日不得志，明日非少年。
李夫人歌
作者：高启
朝代：明
体裁：古风

延年罢歌少翁望，兰芬凄凄销复帐。临殁最难忘，欷歔不相向。陈杯觞，列灯火。是耶非，幄中坐。新宫漏残星欲堕。
杏园
作者：高启
朝代：明
体裁：五言绝句

春红雨后繁，孤墅啼莺晓。闻道曲江园，游人近来少。
杏园图为沈日新先生题
作者：高启
朝代：明
体裁：七言绝句

绛雪纷纷满翠条，扣门都是病家邀。如今不用施方药，闻得花香疾自消。
杏花飞燕图
作者：高启
朝代：明
体裁：五言律诗

双飞如斗捷，终日几西东。尾拂花梢露，身翻柳絮风。入帘时趁蝶，归垒每衔虫。何处长相见，佳人院落中。
杜二年四十须已多白戏作是诗
作者：高启
朝代：明
体裁：七言律诗

览镜怜君感叹深，年来颔下忽霜侵。未衰自计方强仕，早白应缘只苦吟。虽失家中娇婢喜，还招座上远朋钦。到头此物须当见，好染虚消买药金。
来鸿轩
作者：高启
朝代：明
体裁：古风

高鸿本冥飞，不堕虞罗里。朝度云中关，夕游潇湘水。惊风吹行断，俦侣忽万里。哀鸣将何依，荒泽难独止。集君华池侧，粱稻丰自美。响度风翛翛，影沉波瀰瀰。充庖知不忍，善惠念终始。愿君仪天朝，修翰共骞起。
杨氏山庄
作者：高启
朝代：明
体裁：六言诗

斜阳流水几里，啼鸟空林一家。客去诗题柿叶，僧来供煮藤花。
松江亭
作者：高启
朝代：明
体裁：古风

泊舟登危亭，江风坠轻帻。空明入远眺，天水如不隔。日落震泽浦，潮来松陵驿。绵绵洲溆平，莽莽葭菼积。凭栏不敢唾，下有龙窟宅。帆归云外秋，鸟下烟中夕。欲炊菰米饭，待月出海白。唤起弄珠君，閒吟第三笛。
松江亭（在吴江垂虹桥上）
作者：高启
朝代：明

泊舟登危亭，江风堕轻帻。空明入远眺，天水如不隔。日落震泽浦，潮来松陵驿。绵绵洲溆平，莽莽葭菼积。凭栏不敢唾，下有龙窟宅。帆归云外秋，鸟下烟中夕。欲炊菰米饭，待月出海白。唤起弄珠君，闲吹第三笛。
松隐居为戴叔能赋
作者：高启
朝代：明
体裁：古风

江边柳树溪边花，晋处士宅秦人家。秋风忽来春雨过，坐看衰落俱堪嗟。山中相依岁年久，羡君独结苍髯叟。短褐长镵不解耕，茯苓作食花为酒。我今身似浮云閒，正合著在长林间。明朝傥许同栖泊，便拟飞随白鹤还。
林下
作者：高启
朝代：明
体裁：五言绝句

树凉山意秋，云澹川光夕。林下不逢人，幽芳共谁摘。
林间避暑
作者：高启
朝代：明
体裁：五言律诗

自爱蛮藤滑，閒舒卧石苔。松风催暑去，竹月送凉来。石气生琴荐，泉香入茗杯。却怜行路子，愁暍向黄埃。
枫桥
作者：高启
朝代：明
体裁：七言绝句

画桥三百映江城，诗里枫桥独有名。几度经过忆张继，乌啼月落又钟声。
枫桥送丁凤
作者：高启
朝代：明
体裁：五言律诗

红叶寺前桥，停君晚去桡。醉应忘世难，归不计程遥。山隐初沈日，风催欲上潮。离魂来此处，还似灞陵销。
枫桥送丁凤
作者：高启
朝代：明

红叶寺前桥，停君晚去桡。醉应忘世难，归不计程遥。山隐初沉日，风催欲上潮。离魂来此处，还似灞陵销。
柳塘飞燕
作者：高启
朝代：明
体裁：七言绝句

身轻不奈晚多风，春尽回塘落絮空。杨柳阴迷三十里，画楼何处捲帘栊。
柳燕
作者：高启
朝代：明
体裁：五言绝句

妙舞汉宫人，香魂化几春。娇飞傍杨柳，犹似学腰身。
柳燕图
作者：高启
朝代：明
体裁：五言绝句

柳上衔虫立，春风似有情。和枝吹袅袅，方觉尔身轻。
柳絮
作者：高启
朝代：明
体裁：古风

轻盈易飘泊，思逐春云乱。已拂武昌门，还萦灞陵岸。沙头雀啄堕，水面鱼吹散。官树晓茫茫，哀歌肠欲断。
桂花
作者：高启
朝代：明
体裁：五言绝句

风露浥清香，清阴别院凉。谁能呼白凤，花下舞霓裳。
桓简公庙
作者：高启
朝代：明

荒林惨淡中，石马欲嘶风。功在山留碣，威存庙挂弓。饥鸦迎祭客，走鼠骇巫童。千载宣城道，人怜内史忠。
梅坞
作者：高启
朝代：明
体裁：五言绝句

春暗云如雪，难招落漠魂。空林酒醒处，月堕客敲门。
梅花九首·其七
作者：高启
朝代：明
体裁：七言律诗

独开无那只依依，肯为愁多减玉辉。帘外钟来初月上，灯前角断忽霜飞。行人水驿春全早，啼鸟山塘晚半稀。愧我素衣今已化，相逢远自洛阳归。
梅花九首·其二
作者：高启
朝代：明
体裁：七言律诗

缟袂相逢半是仙，平生水竹有深缘。将疏尚密微经雨，似暗还明远在烟。薄暝山家松树下，嫩寒江店杏花前。秦人若解当时种，不引渔郎入洞天。
梅花九首·其五
作者：高启
朝代：明
体裁：七言律诗

云雾为屏雪作宫，尘埃无路可能通。春风未动枝先觉，夜月初来树欲空。翠袖佳人依竹下，白衣宰相住山中。寂寥此地君休怨，回首名园尽棘丛。
梅花九首·其八
作者：高启
朝代：明
体裁：七言律诗

最爱寒多最得阳，仙游长在白云乡。春愁寂寞天应老，夜色朦胧月亦香。楚客不吟江路寂，吴王已醉苑台荒。枝头谁见花惊处，袅袅微风簌簌霜。
梅花九首·其六
作者：高启
朝代：明
体裁：七言律诗

梦断扬州阁掩尘，幽期犹自属诗人。立残孤影长过夜，看到馀芳不是春。云暖空山栽玉遍，月寒深浦泣珠频。掀篷图里当时见，错爱横斜却未真。
梅花九首【其一】
作者：高启
朝代：明
体裁：诗

【其一】
琼姿只合在瑶台，谁向江南处处栽？
雪满山中高士卧，月明林下美人来。
寒依疏影萧萧竹，春掩残香漠漠苔。
自去何郎无好咏，东风愁寂几回开。
梅花九首【其七】
作者：高启
朝代：明
体裁：诗

【其七】
独开无那只依依，肯为愁多减玉辉？
帘外钟来月初上，灯前角断霜忽飞。
行人水驿春全早，啼鸟山塘晚半稀。
愧我素衣今已化，相逢远自洛阳归。
梅花九首【其三】
作者：高启
朝代：明
体裁：诗

【其三】
翠羽惊飞别树头，冷香狼籍倩谁收。
骑驴客醉风吹帽，放鹤人归雪满舟。
淡月微云皆似梦，空山流水独成愁。
几看孤影低徊处，只道花神夜出游。
梅花九首【其九】
作者：高启
朝代：明
体裁：诗

【其九】
断魂只有月明知，无限春愁在一枝。
不共人言唯独笑，忽疑君到正相思。
歌残别院烧灯夜，妆罢深宫览镜时。
旧梦已随流水远，山窗聊复伴题诗。
梅花九首【其二】
作者：高启
朝代：明
体裁：诗

【其二】
缟袂相逢半是仙，平生水竹有深缘。
将疏尚密微经雨，似暗还明远在烟。
薄暝山家松树下，嫩寒江店杏花前。
秦人若解当时种，不引渔郎入洞天。
梅花九首【其五】
作者：高启
朝代：明
体裁：诗

【其五】
云雾为屏雪作宫，尘埃无路可能通。
春风未动枝先觉，夜月初来树欲空。
翠袖佳人依竹下，白衣宰相在山中。
寂寥此地君休怨，回首名园尽棘丛。
梅花九首【其八】
作者：高启
朝代：明
体裁：诗

【其八】
最爱寒多最得阳，仙游长在白云乡。
春愁寂寞天应老，夜色朦胧月亦香。
楚客不吟江路寂，吴王已醉苑台荒。
枝头谁见花惊处？袅袅微风簌簌霜。
梅花九首【其六】
作者：高启
朝代：明
体裁：诗

【其六】
梦断扬州阁掩尘，幽期犹自属诗人。
立残孤影长过夜，看到馀芳不是春。
云暖空山裁玉遍，月寒深浦泣珠频。
掀篷图里当时见，错爱横斜却未真。
梅花九首【其四】
作者：高启
朝代：明
体裁：诗

【其四】
淡淡霜华湿粉痕，谁施绡帐护春温。
诗随十里寻春路，愁在三更挂月村。
飞去只忧云作伴，销来肯信玉为魂。
一尊欲访罗浮客，落叶空山正掩门。
梅花六首
作者：高启
朝代：明

琼姿只合在瑶台，谁向江南处处栽。雪满山中高士卧，月明林下美人来。寒依疏影萧萧竹，春掩残香漠漠苔。自去何郎无好咏，东风愁寂几回开。缟袂相逢半时仙，平生水竹有深缘。将疏尚密微经雨，似暗还明远在烟。薄暝山家松树下，嫩寒江店杏花前。秦人若解当时种，不引渔郎入洞天。翠羽惊飞别树头，冷香狼藉倩谁收。骑驴客醉风吹帽，放鹤人归雪满舟。淡月微云皆似梦，空山流水独成愁。几看孤影低徊处，只道花神夜出游。淡淡霜华湿粉痕，谁施绡帐护香温。诗随十里寻春路，愁在三更挂月村。飞去只忧云作伴，销来肯信玉为魂。一尊欲访罗浮客，落叶空山正掩门。独开无那只依依，肯为愁多减玉辉。帘外钟来初月上，灯前角断忽霜飞。行人水驿春前早，啼鸟山墙晚半稀。愧我素衣今已化，相逢远自洛阳归。断魂只有月明知，无限春愁在一枝。不共人言唯独笑，忽疑君到正相思。歌残别院烧灯夜，妆罢深宫览镜时。旧梦已随流水远，山窗聊复伴题诗。
梅花六首·其一
作者：高启
朝代：明
体裁：七言律诗

琼姿只合在瑶台，谁向江南处处栽。雪满山中高士卧，月明林下美人来。寒依疏影萧萧竹，春掩残香漠漠苔。自去何郎无好咏，东风愁寂几回开。
梅花六首·其三
作者：高启
朝代：明
体裁：七言律诗

翠羽惊飞别树头，冷香狼藉倩谁收。骑驴客醉风吹帽，放鹤人归雪满舟。淡月微云皆似梦，空山流水独成愁。几看孤影低徊处，只道花神夜出游。
梅花六首·其二
作者：高启
朝代：明

缟袂相逢半时仙，平生水竹有深缘。将疏尚密微经雨，似暗还明远在烟。薄暝山家松树下，嫩寒江店杏花前。秦人若解当时种，不引渔郎入洞天。
梅花六首·其五
作者：高启
朝代：明

独开无那只依依，肯为愁多减玉辉。帘外钟来初月上，灯前角断忽霜飞。行人水驿春前早，啼鸟山墙晚半稀。愧我素衣今已化，相逢远自洛阳归。
梅花六首·其六
作者：高启
朝代：明
体裁：七言律诗

断魂只有月明知，无限春愁在一枝。不共人言唯独笑，忽疑君到正相思。歌残别院烧灯夜，妆罢深宫览镜时。旧梦已随流水远，山窗聊复伴题诗。
梅花六首·其四
作者：高启
朝代：明
体裁：七言律诗

淡淡霜华湿粉痕，谁施绡帐护香温。诗随十里寻春路，愁在三更挂月村。飞去只忧云作伴，销来肯信玉为魂。一尊欲访罗浮客，落叶空山正掩门。
梅雨
作者：高启
朝代：明
体裁：七言律诗

江南烟雨苦冥濛，梅实黄时正满空。洒竹暗连湘女庙，随云远渡楚王宫。窗寒顿使抛纨扇，衣湿频催换火笼。几度欲晴还复暝，帘前不放夕阳红。
梦中作
作者：高启
朝代：明
体裁：五言绝句

悠悠众扰去，寂寂孤吟歇。雨过满窗凉，高林上明月。
梦余唐卿
作者：高启
朝代：明
体裁：七言绝句

路隔城皋万里关，何由得见故人还。灯前梦里匆匆见，猿叫枫林月在山。
梦余唐卿
作者：高启
朝代：明

路隔成皋万里关，何由得见故人还。灯前梦里匆匆见，猿叫枫林月在山。
梦姊
作者：高启
朝代：明
体裁：古风

我家白头姊，远在娄水曲。昨夜梦见之，千里地谁缩。不知别巳久，尚作别时哭。觉来旅斋空，风雪洒窗竹。田家有弟妹，终岁喜相逐。我非王事縻，胡忍离骨肉。城东先人庐，尚有书可读。何当乞身还，亲为姊煮粥。
梦归·其一
作者：高启
朝代：明
体裁：七言绝句

何事频频梦里归，只缘未惯客天涯。觉来不见家人面，恰似前朝始别时。
梦归·其二
作者：高启
朝代：明
体裁：七言绝句

忽梦还家上楚船，来时旧路只依然。家人不识关山远，有梦何因到我边。
梦梅堂
作者：高启
朝代：明
体裁：古风

寝斋掩残雪，幽幔灯微皎。不知南涧滨，魂与春萦绕。初迷月入树，忽断风惊筱。馀馥怅难寻，空山鹤鸣晓。
梦游仙
作者：高启
朝代：明
体裁：古风

梦骑苍麒麟，手持白玉鞭。长风八万里，夜入通明天。正逢绛阙开，谒帝陪群仙。飘飖紫霞佩，杳霭青霓旃。命与卫叔卿，共读金蕊篇。玄文不可识，谪归一千年。惊寤忽长叹，虚空但云烟。
梦钟离两兄
作者：高启
朝代：明
体裁：古风

淮水去不极，淮山与偕驰。钟离两迁客，路远归何期。孰云归无期，此夕乃见之。握手说辛苦，杯觞复同持。须臾忽惊别，我梦方自知。虽梦亦足喜，况乃归来时。
梧桐
作者：高启
朝代：明
体裁：五言律诗

井边双玉树，高结自生凉。影散秋云薄，声喧夜雨长。疏英飘碧簟，乱叶响银床。绿绮谁能斲，持将奏凤凰。
梧桐园
作者：高启
朝代：明
体裁：骚

桐花香，桐叶冷。生宫园，覆宫井。雨滴夜，风惊秋。凤不来，君王愁。
楚妃叹
作者：高启
朝代：明
体裁：古风

章华台前楚江水，月色堕烟乌欲起。六宫不敢解罗衣，猎火照山君未归。
楚宫
作者：高启
朝代：明
体裁：七言绝句

雨去云来十二峰，渚宫楼阁暮重重。细腰无限空相妒，不觉瑶姬梦里逢。
楞伽寺
作者：高启
朝代：明
体裁：古风

夕阳西下嶂，返照东湖水。来寻古寺游，枫叶秋几里。叩门山猿惊，维马林鸟起。钟声出烟去，半落渔舟里。楞伽义未晓，尘累方自耻。欲打塔铭碑，从僧乞山纸。
榴花
作者：高启
朝代：明

日炙态常醺，香生若自焚。夜来端午宴，淡却美人裙。
樱桃
作者：高启
朝代：明

密绿映圆红，枝头的的同。熟迎梅实雨，落值柳花风。美女名偏称，流莺啄未空。忆曾春荐后，捧赐出深宫。
樵
作者：高启
朝代：明
体裁：五言律诗

山中朝佩斧，远路入烟萝。伐木惊禽起，穿云畏虎过。石根供倦憩，谷口应高歌。莫看仙人奕，归来恐烂柯。
樵
作者：高启
朝代：明
体裁：五言律诗

惯识山中路，崎岖每独寻。穿云冲过虎，伐树起栖禽。斧砺溪边石，衣悬谷口林。逢仙休看奕，甲子易骎骎。
次倪云林韵
作者：高启
朝代：明
体裁：五言律诗

云林已白头，犹有晋风流。爱写沧州趣，閒来玄馆游。茶烟秋淡淡，竹雨暮修修。欲向南池水，长流青翰舟。
次张仲和春日漫兴
作者：高启
朝代：明

苏小坟前柳似烟，秋千人静夕阳天。独骑款段寻诗去，懒逐看花众少年。
次张子宜园居·其一
作者：高启
朝代：明
体裁：七言律诗

见山冈下竹蒙茏，乱后池塘野水通。身影步随花影日，鬓丝吹傍钓丝风。已知处世愁无益，更觉全生醉有功。谁道閒官贫去甚，春来未典旧焦桐。
次张子宜园居·其二
作者：高启
朝代：明
体裁：七言律诗

早回高步谢天衢，应恋閒园景趣殊。养鹤阶除长得伴，种鱼池沼不输租。官曹自古皆诗客，家世当年本钓徒。苦欲相寻阻泥潦，满林烟雨听啼鸪。
次徐山人与倪云林赠答诗韵
作者：高启
朝代：明
体裁：古风

昔游紫藤坞，空山鹤鸣秋。相望隐人居，兴阑竟回舟。迩来获晤赏，玄谈剧风流。每欲开南轩，招我共偃休。天寒鸿雁鸣，芰荷落长洲。岂无一钓船，访子溪水头。终惭文墨牵，咫尺成阻脩。听雨掩阁卧，观泉上岩游。朝览赠答篇，词藻誇两优。我本丘壑人，猿鹤肯见留。拟结岁晏期，壶觞展绸缪。况聆西涧滨，禅宫閟清幽。夜看太湖月，迟我同登楼。
次杜二彦正韵
作者：高启
朝代：明
体裁：七言绝句

孤榜逍遥欲入城，柳风莎雨暗江程。烦君别后殷勤记，莫更逢人道我名。
次韵俞士平见寄
作者：高启
朝代：明
体裁：七言律诗

一棹沧浪两鬓丝，豫章老客苦相思。作歌几日空招隐，载酒何人为问奇。吴苑旧游山色在，楚江归梦月明知。莫言别后音尘绝，长倚东楼忆紫芝。
次韵倪云林见寄·其一
作者：高启
朝代：明
体裁：七言律诗

老来诗阵尚堂堂，过宿曾留让大床。病骥可堪迷远道，孤松只合在高冈。萧萧尘鬓惊寒色，渺渺云山敛夕光。莫道欲归无好处，便寻勾漏与华阳。
次韵倪云林见寄·其二
作者：高启
朝代：明
体裁：七言律诗

草满当年食客堂，一身投老寄僧床。秋风吟怨哀兰浦，暮雨行愁苦竹冈。任旷岂能谐薄俗，养和且为驻颓光。酒钱十万今谁送，独嗅黄花对夕阳。
次韵及禅师怀王水曹·其一
作者：高启
朝代：明
体裁：五言绝句

千峰一寺远，云满跏趺处。无客伴孤禅，悬灯照深树。
次韵及禅师怀王水曹·其二
作者：高启
朝代：明
体裁：五言绝句

钟动云壑冷，鹤归人不归。应思蹑金策，同向海天飞。
次韵周谊秀才对月见寄
作者：高启
朝代：明
体裁：古风

空林鹤鸣草堂静，桂影亭亭月初正。怜君幽卧对中秋，尊酒无人起相命。夜深诗成遣寄我，自诉穷愁兼疾病。嗟余比君愁更多，旧感新忧来每并。前年看月绿茗园，宾客当筵一时盛。自吹横笛倚清歌，痛饮不知瓶屡罄。去年园中在北郭，何异孤豚落深阱。登楼强欲揽清辉，刁斗连营不堪听。今年旅寓向江渚，暂喜东南乱初定。閒来未厌户张罗，贫去唯愁室悬磬。牧儿耕叟共来往，那得衣冠解相敬。久居村野坐自鄙，销尽豪怀与狂兴。风尘无复旧时颜，愧见相逢问名姓。朋友凋零江海空，弟兄离隔关山迥。良宵佳月虽可赏，羸影窗间竟谁并。迢迢河转漏初长，摵摵叶鸣风稍劲。此时倚壁自孤吟，只有蛩声与相应。初疑此月定非月，应是人间照愁镜。还思人愁月岂知，何苦多忧损情性。一生能几见此月，盛年若去尤难更。明宵圆景未便亏，落尽芙蓉江色净。君能强起从我欢，共入空明恣游泳。直期枕藉向舟中，不管遥天垂斗柄。
次韵张仲和春日漫兴
作者：高启
朝代：明
体裁：七言绝句

苏小坟前柳似烟，鞦韆人静夕阳天。独骑款段寻诗去，懒逐看花众少年。
次韵春日谩兴四首奉酬外舅达翁
作者：高启
朝代：明

老去风情似乐天，恨无张态抹朱弦。一春酒病稀游赏，啼鸟莺花共怅然。雨多池馆草毵毵，酒色寒销旧舞衫。燕子似怜花落地，殷勤长带软泥衔。菖蒲叶老芷花新，地暖鸳鸯护水纹。不上高楼无远恨，江南春尽草如云。
次韵春日谩兴四首奉酬外舅达翁·其一
作者：高启
朝代：明

老去风情似乐天，恨无张态抹朱弦。一春酒病稀游赏，啼鸟莺花共怅然。
次韵春日谩兴四首奉酬外舅达翁·其三
作者：高启
朝代：明

雨多池馆草毵毵，酒色寒销旧舞衫。燕子似怜花落地，殷勤长带软泥衔。
次韵春日谩兴四首奉酬外舅达翁·其二
作者：高启
朝代：明
体裁：七言绝句

水边帘幕远笼花，游女时时出浣纱。记得横塘沽酒处，画船明月载琵琶。
次韵春日谩兴四首奉酬外舅达翁·其二
作者：高启
朝代：明

水边帘幕远笼花，游女时时出浣纱。记得横塘沽酒处，画船明月载瑟琶。
次韵春日谩兴四首奉酬外舅达翁·其四
作者：高启
朝代：明

菖蒲叶老芷花新，地暖鸳鸯护水纹。不上高楼无远恨，江南春尽草如云。
次韵春日谩兴四首奉酬外舅达翁·其四
作者：高启
朝代：明
体裁：七言绝句

菖蒲叶老芷花新，池暖鸳鸯护水纹。不上高楼无远恨，江南春尽草如云。
次韵杨仪曹雨中
作者：高启
朝代：明
体裁：五言律诗

雨中池阁晓，清簟荐文漪。阴恐晴期远，寒疑暑候迟。荷高擎欲折，柳重舞难欹。应阻陪高咏，开帘看散丝。
次韵杨孟载早春见寄
作者：高启
朝代：明

雪后西园韭初剪，流澌晚动春塘浅。闭门有客抱深愁，久不题诗砚生藓。风尘健儿夸得意，独坐寂寥谁所遣。应缘少学与时违，不习弓刀诵文典。城中物贵市门静，好事犹能具杯脔。琴堂朝夕共清欢，举白频浮不容免。铃驺已游宾客醉，深夜垣扉罢扃楗。一灯留照对床谈，沸鼎松声烹绿荈。五更上马子先去，拥被独眠窗日筼。起闻啼鸟忽兴发，欲往江边云隔筜。人家旧燕尽巢林，草满长洲绝游辇。春耕咫尺阻归计，野水自流闲浍畎。吾乡繁华天下稀，花柳村村随步转。久闻离乱今始见，烟火高低变烽燹。登临吹笛散群羌，此事空嗟千古鲜。朝来风雨况凄黯，雨湿城头旗不展。邻里冲泥备役夫，县官不召怜疲喘。安居且复俟时宁，出岂无能非退卷。范庄红杏几株在，好待开时同折撚。对花忧患不须言，剩唤一杯供脚软。
次韵杨孟载早春见寄
作者：高启
朝代：明

雪后西园韭初剪，流澌晚动春塘浅。闭门有客抱深愁，久不题诗砚生藓。风尘健儿夸得意，独坐寂寥谁所遣。应缘少学与时违，不习弓刀诵文典。城中物贵市门静，好事犹能具杯脔。琴堂朝夕共清欢，举白频浮不容免。铃驺已游宾客醉，深夜垣扉罢扃楗。一灯留照对床谈，沸鼎松声烹绿荈。五更上马子先去，拥被独眠窗日茕。起闻啼鸟忽兴发，欲往江边云隔牴。人家旧燕尽巢林，草满长洲绝游辇。春耕咫尺阻归计，野水自流闲浍畎。吾乡繁华天下稀，花柳村村随步转。久闻离乱今始见，烟火高低变烽燹。登临吹笛散群羌，此事空嗟千古鲜。朝来风雨况凄黯，雨湿城头旗不展。邻里冲泥备役夫，县官不召怜疲喘。安居且复俟时宁，出岂无能非退卷。范庄红杏几株在，好待开时同折撚。对花忧患不须言，剩唤一杯供脚软。
次韵杨孟载署令雨中卧疾
作者：高启
朝代：明
体裁：七言律诗

双桐分荫晓池清，乍喜新晴觉病轻。蛛曳林风吹欲断，鹭经沙雨洗偏明。吟多稍怯临窗写，卧久浑忘出市行。不道春归踰一月，起闻歌鸟尚疑莺。
次韵杨礼曹秋日见赠
作者：高启
朝代：明
体裁：七言律诗

残雨翛翛映彩虹，怜君独咏楚台风。远江帆影秋芜外，故苑砧声晚树中。壮岁渐如辞幕燕，閒身犹作蠹书虫。雅音自古无能好，莫向人誇瑟最工。
次韵杨礼曹秋日见赠
作者：高启
朝代：明

残雨翛翛映彩虹，怜君独咏楚台风。远江帆影秋芜外，故苑砧声晚树中。壮岁渐如辞幕燕，闲身犹作蠹书虫。雅音自古无能好，莫向人夸瑟最工。
次韵杨礼曹移疾之作
作者：高启
朝代：明
体裁：五言律诗

养疾深扉掩，还应谢俗交。鸟多风和语，葵晚雨缄苞。印向閒厅锁，钟闻近寺敲。相思愁暮霭，高树古城坳。
次韵杨礼曹移疾之作
作者：高启
朝代：明

养疾深扉掩，还应谢俗交。鸟多风和语，葵晚雨缄苞。印向闲厅锁，钟闻近寺敲。相思愁莫遏，高树古城坳。
次韵杨礼曹雨中养疴
作者：高启
朝代：明
体裁：七言律诗

午晴书阁暂令开，又听鸣鸠竹外催。身到远山屏乍展，手持明月扇初裁。绿芳消砌风前蕙，朱果封泥雨后梅。曲巷掩关人寂寂，今朝问疾有谁来。
次韵杨礼曹雨中卧疾·其一
作者：高启
朝代：明
体裁：七言律诗

阶前曝药雨来收，寒似人情恋故裘。壮岁间关元属命，荒城萧索不因秋。忆君我最相怜病，问汝谁能独免愁。清坐自能消郁结，古方休向箧中求。
次韵杨礼曹雨中卧疾·其二
作者：高启
朝代：明
体裁：七言律诗

门前问疾几人车，曲巷深深树影斜。每爱积书缘有子，不愁听雨为无花。乱来官俸犹支粟，睡起僧书忽寄茶。何事一春频谒告，只应来辨酒中蛇。
次韵杨署令雨中卧疾
作者：高启
朝代：明

双桐分荫晓池清，乍喜新晴觉病轻。蛛曳林风吹欲断，鹭经沙雨洗偏明。吟多稍怯临窗写，卧久浑忘出市行。不道春归逾一月，起闻歌鸟尚疑莺。
次韵灵隐复见心长老见寄兼简泐禅师
作者：高启
朝代：明
体裁：七言律诗

高堂钟鼓毒龙惊，曾布袈裟海上城。庐岳禅师传法印，道园学士许诗名。几趋北阙瞻天近，独坐南屏对月明。书到喜闻双径老，雨华新散满瑶京。
次韵王七隅仙兴
作者：高启
朝代：明
体裁：七言律诗

不从道士觅鹅群，薰沐清朝谒老君。龙气双腾含景剑，蠹鱼三食内篇文。山中石髓青如铁，海上琪花白似云。知子从来有仙骨，吹笙拟共接飞裙。
次韵王孝廉过澄照寺
作者：高启
朝代：明
体裁：七言律诗

汝向山中住十日，题诗几度见经过。弹琴只向寺前石，放棹每游湖上波。空林雨过虎迹大，古屋云生龙气多。山僧好客未容去，落日更听樵牧歌。
次韵答朱冠军游西城之作
作者：高启
朝代：明

前年城西作冶游，柳条拂盖花迷舟。笑看明月问狂客，我举太白君当浮。去年城西复偶住，酒伴家家邀即去。东邻寺里花正开，半醉半醒游几度。今年有花愁独寻，闭门三月卧春阴。将军小队游何处，日暮空听车马音。皋桥泰娘殊窈窕，为我唤来歌《水调》。客愁草草不易除，世事茫茫本难料。玉壶一双秋露倾，惟此可以忘吾情。醉归共射草中石，笑劈弓弦霹雳鸣。
次韵西园公咏梅·其一
作者：高启
朝代：明
体裁：七言律诗

如何天与出尘姿，不得芳名入《楚辞》。春后春前曾独采，江南江北每相思。微云淡月迷千树，流水空山见一枝。拟折赠君供寂寞，东风无那欲残时。
次韵西园公咏梅·其二
作者：高启
朝代：明
体裁：七言律诗

雪中无伴只孤芳，倚竹元非翠袖妆。马上忽逢临水驿，鹤边俄见向山房。春愁寂寞天应老，夜色朦胧月亦香。此地一尊聊自恋，扬州回首已凄凉。
次韵西园公咏梅二首
作者：高启
朝代：明

如何天与出尘姿，不得芳名入《楚辞》？春后春前曾独采，江南江北每相思。微云淡月迷千树，流水空山见一枝。拟折赠君供寂寞，东风无那欲残时。¤
次韵西园公咏梅二首
作者：高启
朝代：明

如何天与出尘姿，不得芳名入《楚辞》？春后春前曾独采，江南江北每相思。微云淡月迷千树，流水空山见一枝。拟折赠君供寂寞，东风无那欲残时。雪中无伴只孤芳，倚竹元非翠袖妆。马上忽逢临水驿，鹤边忽见向山房。春愁寂寞天应老，夜色朦胧月亦香。此地一尊聊自恋，扬州回首已凄凉。
次韵西园公咏梅二首·其一
作者：高启
朝代：明

如何天与出尘姿，不得芳名入《楚辞》？春后春前曾独采，江南江北每相思。微云淡月迷千树，流水空山见一枝。拟折赠君供寂寞，东风无那欲残时。
次韵西园公咏梅二首·其二
作者：高启
朝代：明

雪中无伴只孤芳，倚竹元非翠袖妆。马上忽逢临水驿，鹤边忽见向山房。春愁寂寞天应老，夜色朦胧月亦香。此地一尊聊自恋，扬州回首已凄凉。
次韵过建平县
作者：高启
朝代：明

县虽三户小，地僻罢兵防。茶市逢山客，枫祠祭石郎。云埋鸣涧斧，沙胶度溪航。应爱青山好，经过驻旅装。
次韵逊庵春日漫兴
作者：高启
朝代：明
体裁：七言绝句

春事匆匆过海棠，只愁春去欲颠狂。杂英满地凭谁拾，合作熏炉百和香。
次韵酬张院长见贻太湖中秋玩月之作
作者：高启
朝代：明
体裁：七言律诗

洞箫闻处似黄州，月色惟过一半秋。兔阙何年丹桂种，龙宫今夜白莲浮。露沾席上纵横醉，天落舟前浩荡游。若上洞庭看玉镜，两山应是胜三洲。
次韵酬西园公
作者：高启
朝代：明
体裁：五言律诗

林惊缘树鼠，池响食萍鱼。月户双砧落，风亭一簟舒。体便清夏健，发映早秋疏。本自无愁事，何须酒破除。
次韵金文学送弟往海上
作者：高启
朝代：明
体裁：七言律诗

小陆贤如大陆贤，乱离为客最堪怜。横金海上知虚席，打鼓津头看发船。麦气晓晴田雉斗，怀香春暖野鹅眠。明朝梦断生芳草，风雨孤舟过练川。
次韵陈留公见贻湖上行屯之作
作者：高启
朝代：明
体裁：五言律诗

湖阴巡垒罢，缓服上仙舟。景好看宜晚，诗清赋为秋。叶应随鸟散，山欲趁波流。亦有东游兴，空怜未得酬。
欲访李孝廉至娄江遇风而回
作者：高启
朝代：明
体裁：古风

船头晓日浮江面，东望青山是娄县。寻君此去爱潮平，出浦那知风色变。云烟翕忽波浪涌，咫尺渔村已难见。高树巢倾鹳鹘愁，深潭窟陟鼍龙战。舟师捩舵苦无力，帆势如蓬几飘转。中流不进却归来，握手何由遂初愿。人生会合应有时，天意茫茫吾敢怨。
正月十六日夜至京师观灯
作者：高启
朝代：明

天街争唱《落梅》歌，绛阙珠灯万树罗。莫笑游人来看晚，春风还似昨宵多。
正月十六日夜至京师观灯
作者：高启
朝代：明
体裁：七言绝句

天街争唱《落梅》歌，绛阙珠灯万树罗。莫笑游人来较晚，春风还似昨宵多。
步至东皋
作者：高启
朝代：明
体裁：五言律诗

斜日半川明，幽人每独行。愁怀逢暮惨，诗意入林清。鸟啄枯杨碎，虫悬落叶轻。如何得归后，犹似客中情。
步至东皋
作者：高启
朝代：明

斜日半川明，幽人每独行。愁怀逢暮惨，诗意入秋清。鸟啄枯杨碎，虫悬落叶轻。如何得归后，犹似客中情。
步至东皋
作者：高启
朝代：明

斜日半川明，幽人每独行。
愁怀逢暮惨，诗意入秋清。
鸟啄枯杨碎，虫悬落叶轻。
如何得归后，犹似客中情？
死亭湾
作者：高启
朝代：明
体裁：古风

贫贱众所弃，岂惟愚妇人。圭组何重轻，能令变交亲。翁子昔未达，妻去耻负薪。五十非晚贵，不能待终晨。一旦谒帝阍，还家绣衣新。邸吏惊赤绶，邦人候朱轮。无颜见故夫，自杀此水滨。谁知孟德耀，元在尔东邻。
死亭湾
作者：高启
朝代：明

贫贱众所弃，岂惟愚妇人。圭组何重轻，能令变交亲。翁子昔未逢，妻去耻负薪。五十非晚贵，不能待终晨。一旦谒帝阍，还家绣衣新。邸吏惊赤绶，邦人候朱轮。无颜见故夫，自杀此水滨。谁知孟德耀，元在尔东邻。
毛公坛
作者：高启
朝代：明

欲观汉坛符，东上缥缈峰。葛花坠寒露，夕饮清心胸。月出太湖水，鹤鸣空涧松。真境久寂寥，苍苔遁灵踪。尝闻绿毛叟，变化犹神龙。世人岂得见，偶许樵夫逢。攀阴力易疲，探玄志难从。归出白云外，空闻仙观钟。
毛公坛
作者：高启
朝代：明
体裁：古风

欲观汉坛符，东上缥缈峰。葛花坠寒露，夕饮清心胸。月出太湖水，鹤鸣空涧松。真境久寂寥，苍苔閟灵踪。尝闻绿毛叟，变化犹神龙。世人岂得见，偶许樵夫逢。攀险力易疲，探玄志难从。归出白云外，空闻仙观钟。
水上盥手
作者：高启
朝代：明
体裁：古风

盥手爱春水，水香手应绿。沄沄细浪起，杳杳惊鱼伏。怊怅坐沙边，流花去难掬。
水上盥手
作者：高启
朝代：明

盥手爱春水，水香手应绿。沄沄细浪起，杳杳惊鱼伏。惆怅坐沙边，流花去难掬。
水殿图
作者：高启
朝代：明
体裁：五言律诗

波影绕阑干，清虚似广寒。荷香临槛挹，月色捲帘看。夜静闻清吹，凉多却素纨。冥酣思荐鲙，银缕簇金盘。
水龙吟·题朱竹画卷
作者：高启
朝代：明
体裁：词

淇园丹凤飞来，几时留得参差翼。箫声吹断，綵云忽堕，碧云犹隔。想是湘灵，泪弹多处，血痕都积。看萧疏瘦影，隔帘欲动，浑似落花狼藉。莫道清高也俗。再相逢子猷还惜。此君未老，岁寒犹有，少年颜色。谁把珊瑚，和烟换去，琅玕千尺。细看来、不是天工，却是那春风笔。
永乐禅寺
作者：高启
朝代：明
体裁：七言律诗

鬓随鹤羽总秋零，几日江行思渺冥。夜卧客舟闻咏史，朝过僧榻共谈经。沙洲雨足莼初紫，林坞霜迟橘尚青。后欲寻公曾到处，留诗应共竹间亭。
永嘉行
作者：高启
朝代：明
体裁：乐府曲辞

帝衣溅血忠臣死，五部初兴屠各子。宣阳门外晓吹笳，持戟谁为卫宫士。满城草绿代马嘶，内家散作军中妻。六玺相随渡河去，月明归梦遂成迷。万里中原非典午，至今人说王夷甫。
汉宫
作者：高启
朝代：明
体裁：七言绝句

酒醒金屋曙河流，愿赐铜盘一滴秋。他日君王作仙去，瑶池犹幸得同游。
江上偶见
作者：高启
朝代：明
体裁：七言绝句

阿姬不畏晚寒多，绿舫红衣柳下过。满浦秋荷已零落，如何犹唱采莲歌。
江上偶见
作者：高启
朝代：明

阿姬不畏晚寒多，绿舫红衣柳下过。满浦秋衣已零落，如何犹唱采莲歌。
江上寄丁校理昆季
作者：高启
朝代：明

望里烟生是子家，草堂应近脊令沙。江汀每恨无舟渡，野墅空怜有酒赊。半雨暮城风外雪，孤梅春动腊中花。相思尚隔前村远，独倚柴门数去鸦。
江上寄丁校理昆季
作者：高启
朝代：明
体裁：七言律诗

望里烟生是子家，草堂应近鹡鸰沙。江汀每恨无舟渡，野墅空怜有酒赊。半雨暮成风外雪，孤梅春动腊中花。相思尚隔前村远，独倚柴门数去鸦。
江上寄王校书行
作者：高启
朝代：明
体裁：五言律诗

寥落旧欢会，江边独掩扉。邻家闻暮笛，客舍试春衣。宿鸟归山乱，行人渡水稀。相思比花絮，斜日绕城飞。
江上寄王校书行
作者：高启
朝代：明

寥落旧欢违，江边独掩扉。邻家闻暮笛，客舍试春衣。宿鸟归山乱，行人渡水稀。相思比花絮，斜日绕城飞。
江上早发
作者：高启
朝代：明

苍苍汀雾起，何处望高城。游子晓初发，居人寒未耕。犬鸣林月落，鱼跃浦风生。已有先行者，烟中闻棹声。
江上春日遣怀
作者：高启
朝代：明
体裁：七言律诗

江上逢春已两回，客中时序苦相催。蛛营户网虫初出，雀借檐巢燕未来。年少即閒真信拙，诗成虽好可言才。如今欲向南邻叟，旋乞垂杨绕舍栽。
江上春日遣怀
作者：高启
朝代：明

江上逢春已两回，客中时序苦相催。蛛营户网虫初出，雀借檐巢燕未来。年少即闲真信拙，诗成虽好可言才。如今欲向南邻叟，旋乞垂杨绕舍栽。
江上晚归
作者：高启
朝代：明
体裁：七言绝句

渺渺双凫落晚沙，一江秋色艳明霞。逢人不用停舟问，大树村中即我家。
江上晚晴
作者：高启
朝代：明
体裁：古风

江虹断雨脚，反景明墟里。宿鸟乱归村，幽人独临水。渔舟隔浦饭，烟火芦中起。閒吟望远岑，缓步寻芳芷。此夕遇新晴，忧怀偶然喜。
江上晚眺图
作者：高启
朝代：明

一发青山断雁边，渚宫楼阁暮云连。烟波仿佛江南意，风柳依稀峡外天。钓艇归时风动苇，僧钟起处日沉烟。观图忽起沧洲想，身堕黄尘又几年。
江上晚眺怀王著作
作者：高启
朝代：明
体裁：七言律诗

渡头西望足离情，晚水寒山雪后清。鸥立断冰流渐远，鸦随残照去还明。渔人笛过风生浦，估客帆回树绕城。范蠡祠前春意动，思君欲放酒船行。
江上晚眺怀王著作
作者：高启
朝代：明

渡头西望足离情，晚水寒山雪后清。鸥立断冰流渐远，鸦随残照去还明。渔人笛过风生浦，估客帆回树隔城。范蠡祠前春意动，思君欲放酒船行。
江上晚过邻坞看花因忆南园旧游
作者：高启
朝代：明

去年看花在城郭，今年看花向村落。花开依旧自芳菲，客思居然成寂寞。乱后城南花已空，废园门锁鸟声中。翻怜此地春风在，映水穿篱发几丛。年时游伴俱何处，只有闲蜂随绕树。欲慰春愁无酒家，残香细雨空归去。
江上漫成
作者：高启
朝代：明
体裁：五言绝句

春色到江滨，江花树树新。行吟憔悴客，谁道亦逢春。
江上看花
作者：高启
朝代：明
体裁：古风

两年京师不见花，青衫白马驱尘沙。今年江边偶无事，狂醉烂漫寻春华。游蜂飞蝶日妍暖，红紫正发纷交加。穿蹊每入邻媪圃，叩门或到山僧家。渐老都无少年乐，底用箫鼓随行车。攀条绕树对吟咏，不忍归去至日斜。花应得我相慰赏，似笑欲舞争矜誇。我如无花亦寂寞，闭户有酒谁能赊。夜来茅屋卧闻雨，晓起走看成咨嗟。飘英堕萼不可缀，馀艳只似销残霞。明知春色不久住，岂料便去难留遮。野莺啼罢一回首，恨与芳草盈天涯。
江上答徐卿见赠
作者：高启
朝代：明

烟树近松陵，扁舟晚独乘。江黄连渚雾，野白满田冰。往事愁人问，虚名畏客称。无才任萧散，敢望鹤书征。
江上答徐卿见赠
作者：高启
朝代：明
体裁：五言律诗

烟树近松陵，扁舟晚独乘。江黄连渚雾，野白满田冰。往事愁人问，虚名畏客称。无才任萧散，敢望鹤书徵。
江上见逃民家
作者：高启
朝代：明
体裁：五言律诗

清时无虐政，何事竟抛家。邻叟收饥犬，途人折好花。林空烟不起，门掩日将斜。四海今安在，归来早种麻。
江上过丁校书宅留饮
作者：高启
朝代：明
体裁：古风

迂棹入浦汭，言寻故人扉。鸡鸣村树烟，寒旭景尚微。子起罢理发，相延辟中闱。雅词既云宣，浊醑亦以挥。幸兹竟日欢，一浣积虑非。尚惭有羁牵，暂会复远违。临流送我还，回飙夕吹衣。乱来人情改，高谊似子希。傥不终惮烦，卜邻遂相依。
江上送客
作者：高启
朝代：明
体裁：七言绝句

春风江上荡舟过，垂柳垂杨拂浪波。惆怅今年频送客，长条欲折已无多。
江上逢旧妓李氏见过·其四
作者：高启
朝代：明
体裁：七言绝句

平常歌舞不能閒，多在青春甲第间。借问年来还到否，朱门风雨几家关。
江上逢旧妓李氏见过四首
作者：高启
朝代：明

玉筝红烛艳春罗，惯向高堂听汝歌。今夕相逢为重唱，孤舟江冷月明多。多谢停舟共一卮，石州歌罢各低眉。南园旧日同听客，零落如今剩有谁。谁识能歌旧散声，愁中听处尚分明。玲珑酒罢休催去，月落江潮尚未平。平常歌舞不能闲，多在青春甲第间。借问年来还到否，朱门风雨几家关。
江上逢旧妓李氏见过四首·其三
作者：高启
朝代：明
体裁：七言绝句

谁识能歌旧散声，愁中听处尚分明。玲珑酒罢休催去，月落江潮尚未平。
江上逢旧妓李氏见过（四首）
作者：高启
朝代：明
体裁：七言绝句

多谢停舟共一卮，石州歌罢各低眉。南园旧日同听客，零落如今剩有谁。
江上逢旧妓李氏见过（四首）
作者：高启
朝代：明

平常歌舞不能闲，多在青春甲第间。借问年来还到否，朱门风雨几家关。
江上逢旧妓李氏见过（四首）
作者：高启
朝代：明
体裁：七言绝句

玉筝红烛艳春罗，惯向高堂听汝歌。今夕相逢为重唱，孤舟江冷月明多。
江上酒家
作者：高启
朝代：明
体裁：五言绝句

门户映垂杨，春槽酒声泻。几度望高帘，归帆雨中下。
江上雨
作者：高启
朝代：明
体裁：五言律诗

冥冥众树昏，浩浩一江浑。急有回风韵，轻无入雾痕。鸟啼丛竹岭，人卧落花村。门巷春泥滑，谁来共酒尊。
江上雨中
作者：高启
朝代：明
体裁：七言绝句

江涨随沤欲到门，湿云依树易黄昏。幽居常日无来客，何况潇潇雨满村。
江上雨中
作者：高启
朝代：明

江涨随沤欲到门，湿云依树易黄昏。幽居常日无来客，何况萧萧雨满村。
江南意
作者：高启
朝代：明
体裁：古风

妾本南国姝，父母爱如珠。貌岂惭明镜，身才称短襦。学成采莲唱，晓出横塘上。舟小复身轻，随风两摇荡。归时曲岸傍，恰见贵游郎。辍歌欲转棹，花浅不堪藏。将嗔却成哂，相问那能隐。虽怜郎意深，终嫌妾家近。回首各盈盈，南湖月又生。烟波三十里，都是断肠情。
江城子·舟妇
作者：高启
朝代：明
体裁：词

芙蓉裙衩最宜秋。柳边头。自撑舟。一道眼波、斜共晚波流。蓦地逢人回首笑，不识恨，却知羞。夕阳犹在水西楼。漫归休。款相留。教唱湾湾、月子照湖州。不怕鸳鸯惊起了，怕江上，有人愁。
江寺雨中访杜二
作者：高启
朝代：明

几日缆归舟，同君野寺游。旧怀言未尽，不是雨相留。
江山晚眺图
作者：高启
朝代：明
体裁：七言律诗

一发青山断雁边，渚宫楼阁暮云连。烟波彷佛江南意，风柳依稀峡外天。钓艇归时风动苇，僧钟起处日沉烟。观图忽起沧洲想，身堕黄尘又几年。
江村
作者：高启
朝代：明
体裁：七言律诗

南囿薰风吹葛衣，汀花未露岸花稀。水神庙下莎侵路，江叟门前柳映矶。犊卧已知耕耒歇，鸥惊长见钓船归。天随宅畔吾曾住，留得閒罾挂夕晖。
江村
作者：高启
朝代：明

南囿薰风吹葛衣，汀花未露岸花稀。水神庙下莎侵路，江叟门前柳映矶。犊卧已知耕耒歇，鸥惊长见钓船归。天随宅畔吾曾住，留得闲絪挂夕晖。
江村乐四首
作者：高启
朝代：明

荷浦张弓射鸭，柳塘持烛叉鱼。天随子宅同里，陶朱公祠近居。一犬行随饷榼，群蛾飞绕缲车。江边女去摘芡，城里人来卖茶。罾挂渔郎舍外，船维酒媪桥边。烟波五湖朝渡，风雨孤村昼眠。日斜深坞牛卧，潮落平沙蟹行。秋社未开绿酝，夜炊初碓红粳。
江村乐四首·其二
作者：高启
朝代：明

一犬行随饷榼，群蛾飞绕缲车。江边女去摘芡，城里人来卖茶。
江村乐（四首）
作者：高启
朝代：明
体裁：六言诗

日斜深坞牛卧，潮落平沙蟹行。秋社未开绿酝，夜炊初碓红粳。
江村乐（四首）
作者：高启
朝代：明

罾挂渔郎舍外，船维酒媪桥边。烟波五湖朝渡，风雨孤村昼眠。
江村乐（四首）
作者：高启
朝代：明

荷浦张弓射鸭，柳塘持烛叉鱼。天随子宅同里，陶朱公祠近居。
江村即事
作者：高启
朝代：明

野岸江村雨熟梅，水平风软燕飞回。小舟送饷荷包饭，远旆招沽竹酝醅。
江行
作者：高启
朝代：明

家家渔网映回桥，春水初生没树腰。客路江南烟雨里，绿芜芳草恨迢迢。
江行
作者：高启
朝代：明
体裁：七言绝句

家家鱼网映回桥，春水初生没树腰。客路江南烟雨里，缘芜芳草恨迢迢。
江馆夜雨
作者：高启
朝代：明
体裁：七言绝句

寻常夜雨睡冥冥，底事今宵只自醒。一枕萧骚孤独暗，此声元在客中听。
池上晚
作者：高启
朝代：明
体裁：古风

春晚思悠悠，阁前池水流。新蒲风叶响，如对野塘秋。野塘前岁路，已隔归舟度。鸟下独回头，青山香然暮。
池上晚酌
作者：高启
朝代：明
体裁：五言律诗

夕阳初雨过，团扇送凉过。竹里方归鸟，沙边尚浴鹅。脱巾悬峭壁，流斝逐回波。六逸当年乐，何如此处多。
池上纳凉
作者：高启
朝代：明
体裁：七言绝句

画栏斜度水萤光，荷叶荷花各有香。团扇不摇风露下，秋应先借一宵凉。
池上雁
作者：高启
朝代：明
体裁：古风

野性不受畜，逍遥恋江渚。冥飞惜未高，偶为弋者取。幸来君园中，华沼得游处。虽蒙惠养意，饱饲贷庖煮。终焉怀惭惊，不复少容与。耿耿宵光迟，摵摵寒响聚。风露秋丛阴，孤宿敛残羽。岂无凫与鹜，相顾非旧侣。朔漠饶燕云，梦泽多楚雨。遐乡万里外，哀鸣每延伫。犹怀主恩深，未忍轻远举。傥令寄边音，申报聊自许。
池亭
作者：高启
朝代：明
体裁：五言绝句

虚槛枕池波，閒凭看浴鹅。秋荷知几叶，添得雨声多。
池亭对竹
作者：高启
朝代：明
体裁：七言绝句

秋阴弄色护池亭，群玉山横翡翠屏。鸣鹤迎风时一唳，先生高枕梦初醒。
池亭昼卧
作者：高启
朝代：明
体裁：七言律诗

曲阑虚幔映沧浪，长日宜眠梦蝶床。波影细摇侵簟影，荷香远递杂炉香。不知道路方愁暑，只爱池亭可纳凉。何处鸣蝉惊睡起，高槐阴外未斜阳。
沁园春·寄内兄
作者：高启
朝代：明
体裁：词

忆昔初逢，意气相期，一何壮哉。拟献三干牍，叫开汉阙，蹑一双屩，走上燕台。我劝君酬，君歌我舞，天地疏狂两秀才。惊回首，漫十年风月，四海尘埃。摩挲旧剑生苔。叹同掩、衡门旧草莱。视黄金百镒，已随手去，素丝几缕，欲上头来。莫厌栖栖，但存耿耿，得失区区何足哀。心惟愿，对尊中酒满，树上花开。
沁园春·雁
作者：高启
朝代：明

木落时来，花发时归，年又一年。记南楼望信，夕阳帘外，西窗惊梦，夜雨灯前。写月书斜，战霜阵整，横破潇湘万里天。风吹断，见两三低去，似落筝弦。相呼共宿寒烟。想只在、芦花浅水边。恨呜呜戍角，忽催飞起，悠悠渔火，长照愁眠。陇塞间关，江湖冷落，莫恋遗粮犹在田。须高举，教弋人空慕，云海茫然。
沈徵士铉野亭
作者：高启
朝代：明
体裁：五言律诗

清时犹在野，独卧见高情。移艇闻烟唱，钩帘看雨耕。江晴双鹳下，树晚一牛鸣。回首徒相忆，柴车不入城。
沧浪亭
作者：高启
朝代：明
体裁：古风

沧浪平，无风波之惊。沧浪广，有风月之赏。吴兴长史旧迁谪，买得此水自号沧浪客。乘钓在北渚，榜船临西洲。白鸥不来往，遣兴谁同游。发清歌，弄清景，醉入荷花梦魂冷。天念儒臣去国冤，故与无尘水云境。斯人去已远，我来空复情。沧浪水虽在，不似昔年清。踌躇烛过亭前路，疏苇寒烟沙鸟鸣。
泉南两义士歌
作者：高启
朝代：明
体裁：古风

泉南两士陈与孙，少小相约为弟昆。合疏成戚契谊重，异木缠结如同根。升堂握手出肺腑，交拜二母开罍樽。具舟期贾海外域，欲度夷僰穷昆崙。沧溟东望浸天烂，飓风怒搅波涛浑。天吴恍惚出怖客，掀舞鲛鳄飞鹏鹍。孙言陈宗惟子在，远涉巨险吾宜奔。汝亲头白倚门切，慎勿轻去违晨昏。相让不得乃更往，挂席遥指扶桑暾。望山行觅岛中国，卉服通译侏�言。寻烟暮投薜荔屋，趁墟昼集桄榔村。踰年还家喜得宝，木难火齐并瑶琨。探囊用取两不较，屑屑彼我谁复论。急难相援誓终始，岁时燕庆烹羔豚。义风久已动殊俗，椎结相见知钦尊。我闻同气有争利，阋墙往往隳家门。又看结交许岁晚，盟盘未撤渝情恩。管鲍居贫乃共济，馀耳得势终相吞。若兹二子古亦少，简牍可使他年存。作歌为继王子传，薄俗视此应堪敦。
泐禅师室中晚坐
作者：高启
朝代：明

绿阴欲满寺，禽鸣春雨余。聊因简牍暇，窗下阅僧书。
泐禅师室中晚坐
作者：高启
朝代：明
体裁：五言绝句

绿阴欲满寺，禽鸣春雨馀。聊因简牍暇，窗下阅僧书。
泛南溪（二首）
作者：高启
朝代：明

清辉泛悠悠，东与前溪合。菱叶间荷花，风来秋飒飒。久行愁寂境，忽有人烟杂。我欲发棹讴，渔师肯相答。
泛舟西湖观荷
作者：高启
朝代：明
体裁：七言律诗

雨晴南浦锦云稠，晚待波平荡桨游。狂客兴多唯载酒，小娃歌远不惊鸥。半湖月色偏宜夜，十里荷香已欲秋。为爱前沙好凉景，满身风露未回舟。
洛阳陌
作者：高启
朝代：明
体裁：乐府曲辞

九陌看春光，红尘起相接。白玉车中郎，绿珠楼上妾。柳迷临水影，花映当垆颊。日暮过铜驼，相逢尽豪侠。
洞庭山
作者：高启
朝代：明
体裁：古风

朝登西岩望太湖，青天在水飞云孤。洞庭缥缈两峰出，正似碧海浮方壶。尝闻此山古灵壤，蛇虎绝迹欢樵夫。涛声半夜恐魂梦，石气五月寒肌肤。居人仿佛武陵客，户种橘柚收为租。高风欲起沙鸟避，明月未出霜猿呼。中有林屋仙所都，银房石室开金铺。罗浮峨眉互通达，别有路往非人途。天后每降龙垂胡，神钲忽响惊栖鼯。自悬日月照洞内，古木阴蔽空朝晡。风吹白芝晚易老，云带紫泉秋不枯。灵威丈人亦仙徒，深入探得函中符。玄衣使者不暇惜，欲使出拯苍生苏。后来好事多继往，石壁篆刻犹堪摹。千年玉鼠化蝙蝠，下扑炬火如飞乌。玄关拒闭谁复到，似怪衣上腥尘污。勿言神仙事恍惚，灵迹具在良非诬。我生扰扰胡为乎，坐见白发生头颅。久欲寻真未能去，局束世故缘妻孥。何当临湖借渔艇，拍浪径渡先双凫。独攀幽险不用扶，身佩五岳真形图。夜登天坛扫落叶，自取薪水供丹垆。此身愿作仙家奴，不知仙人肯许无？狂语醉发应卢胡。
洞房曲
作者：高启
朝代：明
体裁：七言绝句

洞房香吐合昏花，月转勾阑啼乳鸦。今宵有酒留君醉，不信娼家胜妾家。
洪武二年十月甘露降后庭柏树上出示侍从臣启获预观嘉瑞因赋诗颂之
作者：高启
朝代：明
体裁：五言排律

和气融为液，中宵坠碧天。光漙高柏上，瑞发内庭前。见日朝还泫，经风晚尽坚。芳秾蜂蜜滑，的皪蚌珠圆。厚泽歌难喻，沈疴饮易痊。愿言同圣德，濡沃遍周埏。
流萤
作者：高启
朝代：明
体裁：五言律诗

熠耀复青荧，流光不自停。暗飞如避月，远堕欲随星。穿树临幽槛，缘莎集小庭。莫将罗扇扑，囊取照遗经。
浮游花
作者：高启
朝代：明

宛宛庭中花，狂风忽吹去无涯。上入逍遥之云天，下没惨淡之泥沙。开落本同何足叹，升沉偶异自堪嗟。
海上逢王常宗雨夜同宿陈氏西轩
作者：高启
朝代：明

故人散尽独君存，风雨相逢海上村。尊酒饮阑言不尽，更留余烛照黄昏。
海上逢王常宗雨夜同宿陈氏西轩
作者：高启
朝代：明

故人散尽独君存，风雨相逢海上村。尊酒饮阑言不尽，更留馀烛照黄昏。
海石为张记室赋
作者：高启
朝代：明
体裁：古风

大星堕水声若吼，祖龙夜叱神羊走。谁将五色补天馀，屹障狂澜岁时久。空怜山头精卫鸟，身堕风波衔不了。娲皇去后几桑田，鳌背灵峰一拳小。
消夏湾
作者：高启
朝代：明
体裁：七言绝句

凉生白苧水浮空，湖上曾开避暑宫。清簟疏帘人去后，渔舟占尽柳阴风。
涵空阁（在灵岩寺）
作者：高启
朝代：明

衮衮波涛漠漠天，曲阑高栋此山颠。置身直在浮云上，纵目长过去鸟前。数杵秋声荒苑树，一帆暝色太湖船。老僧不识兴亡恨，只向游人说往年。
淮南张架阁家旧有楼在仪銮江上经兵燹已废与予会吴中乞追赋之
作者：高启
朝代：明
体裁：古风

秋风尝歌远游篇，楼中举手招飞仙。山奔海泻尽供览，逸思每出孤鸿前。雕栏一别应非昨，几度淮南桂花落。酒酣却作望乡人，那得东归似黄鹤。风景如今总厌看，客愁何处更凭栏。欲问日边知远近，浮云回首蔽长安。
深院
作者：高启
朝代：明
体裁：七言绝句

风细桐花落井拦，池荷新长大如盘。闭门无客摇铃索，半箧閒诗读易残。
清冷阁
作者：高启
朝代：明
体裁：古风

临清池，敞华阁。明月入绮疏，微风飐罗幕。白波连远洲，竹冷芙蓉愁。客听秋声起，鱼惊星影流。冰弦弹罢鹍鸡曲，天河堕水凉宵促。试问西园阁上游，何如南浦舟中宿。
清明呈馆中诸公
作者：高启
朝代：明

新烟着柳禁垣斜，杏酪分香俗共夸。白下有山皆绕郭，清明无客不思家。卞侯墓下迷芳草，卢女门前映落花。喜得故人同待诏，拟沽春酒醉京华。
清明呈馆中诸公
作者：高启
朝代：明
体裁：七言律诗

新烟着柳禁垣斜，杏酪分香俗共誇。白下有山皆绕郭，清明无客不思家。卞侯墓上迷芳草，卢女门前映落花。喜得故人同待诏，拟沽春酒醉京华。
清明呈馆中诸公
作者：高启
朝代：明
体裁：诗

新烟著柳禁垣斜，杏酪分香俗共夸。白下有山皆绕郭，清明无客不思家。卞侯墓上迷芳草，卢女门前映落花。喜得故人同待诏，拟沽春雨醉京华。
渊源堂夜饮
作者：高启
朝代：明
体裁：五言绝句

悬灯照清夜，叶落堂下雨。客醉已无言，秋蛩自相语。
渔
作者：高启
朝代：明
体裁：五言律诗

泛泛沧波里，全家寄一船。曾来屈泽畔，或到杏坛边。蓑带春江雨，榔鸣晚浦烟。得鱼寻水店，换酒不论钱。
渔
作者：高启
朝代：明
体裁：五言律诗

浮生何处好，只在水云乡。榔起鸣秋月，纶收向夕阳。箬篷幽梦熟，铜斗醉歌长。不是烟波乐，那能与世忘。
渡吴松江
作者：高启
朝代：明
体裁：古风

稍离城郭喧，远适沧洲趣。乘潮动旅榜，雾散寒江曙。苍蒹靡靡出，白鸟翻翻去。不识野人村，舟中望高树。遭时叹有棘，拯物惭无具。不向此乡居，飘零复何处。
游云岩值雨
作者：高启
朝代：明

深殿幽廊映竹开，鸟声忽断雨声催。藓生偏上题诗壁，花落还临说法台。林下闻钟诸客散，涧边汲水一僧来。晚晴更好看山色，西阁凭阑独未回。
游侠篇
作者：高启
朝代：明
体裁：乐府曲辞

游侠向何处，荡荡长安城。城中暮尘起，杀人无主名。所杀岂私雠，激烈为不平。新削安陵刀，光夺众目明。不畏赤棒吏，里闾自横行。灌夫托为友，袁盎事以兄。负气不负势，倾身复倾情。笑顾少年辈，琐琐真可轻。
游南峰寺有支遁放鹤亭
作者：高启
朝代：明
体裁：七言律诗

每向人间望碧峰，石门今得问幽踪。路缘风磴泠泠策，寺隔烟萝杳杳钟。窗下鸟来多坠果，亭前鹤去只高松。一龛愿借依香火，莫道诗人非戴颙。
游南峰寺有支遁放鹤亭
作者：高启
朝代：明

每向人间望碧峰，石门今得问幽踪。路缘风磴泠泠策，寺隔烟萝杳杳钟。窗下鸟来多堕果，亭前鹤去只高松。一龛愿借依香火，莫道诗人非戴颙。
游城西得艳字
作者：高启
朝代：明
体裁：古风

军旗表山栅，商鼓唤津店。稻黄云有香，枫赤火无焰。赏怀誓饮偿，眺目拟穷占。思畋已檠弨，欲赋更横椠。烟开象极泮，波溢类洪垫。坏宫茨被垣，弃垒葑漫堑。晨唳鹍鸿多，秋腥鲈蟹赡。吼鲸报僧粥，卧兽卫官窆。揖道讹语谈，映篱陋妆觇。池开沐女盆，石拔斗夫剑。竿危闹铃响，纱古羃灯艳。时艰游总稀，岁稔酤饶酽。探囊出奇蒐，抨弩脱浮念。一览一兴嗟，再到再忘厌。吟将啸猿赓，归用栖鹘验。壑虚哀商叩，岭豁初魄闪。窅窅听鸣钟，翩翩戒还韂。兴清逼林凄，醉缬眩湖滟。顾标山已违，入郭尘复染。幽景虑遂逋，拙词纪姑僭。
游山
作者：高启
朝代：明
体裁：五言绝句

自著林间屐，来听石上琴。老僧留客久，西岭日将沈。
游师子林次倪云林韵
作者：高启
朝代：明
体裁：古风

吟策频入院，道人知我閒。寻幽到深处，鸟语竹班班。林下不逢客，城中俄见山。床敷有馀地，钟动莫催还。
游幻住精舍
作者：高启
朝代：明
体裁：七言绝句

寒扉斜向竹间推，此日重来是几回。行遍空林僧不见，慰人怜有一枝梅。
游幻住精舍
作者：高启
朝代：明

寒扉斜向竹间推，此日重来是几回。行遍空林僧不见，慰人怜有一株梅。
游灵岩记
作者：高启
朝代：明

吴城东无山，唯西为有山，其峰联岭属，纷纷靡靡，或起或伏，而灵岩居其词，拔其挺秀，若不肯与众峰列。望之者，咸知其有异也。
山仰行而上，有亭焉，居其半，盖以节行者之力，至此而得少休也。由亭而稍上，有穴窈然，曰西施之洞；有泉泓然，曰浣花之池；皆吴王夫差宴游之遗处也。又其上则有草堂，可以容栖迟；有琴台，可以周眺览；有轩以直洞庭之峰，曰抱翠；有阁以瞰具区之波，曰涵空，虚明动荡，用号奇观。盖专此郡之美者，山；而专此山之美者，阁也。
启，吴人，游此虽甚亟，然山每匿幽閟胜，莫可搜剔，如鄙予之陋者。今年春，从淮南行省参知政事临川饶公与客十人复来游。升于高，则山之佳者悠然来。入于奥，则石之奇者突然出。氛岚为之蹇舒，杉桧为之拂舞。幽显巨细，争献厥状，披豁呈露，无有隐循。然后知于此山为始著于今而素昧于昔也。
夫山之异于众者，尚能待人而自见，而况人之异于众者哉！公顾瞻有得，因命客赋诗，而属启为之记。启谓：“天于诡奇之地不多设，人于登临之乐不常遇。有其地而非其人，有其人而非其地，皆不足以尽夫游观之乐也。今灵岩为名山，诸公为名士，盖必相须而适相值，夫岂偶然哉！宜其目领而心解，景会而理得也。若启之陋，而亦与其有得焉，顾非幸也欤？启为客最少，然敢执笔而不辞者，亦将有以私识其幸也！”十人者，淮海秦约、诸暨姜渐、河南陆仁、会稽张宪、天台詹参、豫章陈增、吴郡金起、金华王顺、嘉陵杨基、吴陵刘胜也。
游灵岩赋得越来溪
作者：高启
朝代：明
体裁：古风

越女游未去，越兵嗟已来。青山旧溪上，无复见楼台。过客空惆怅，荷花秋自开。
游石湖
作者：高启
朝代：明
体裁：七言绝句

绿杨摇曳蘸湖波，鸥鹭频惊画舫过。《白苎》歌残风欲起，美人应怯暮寒多。
湓浦琵琶图
作者：高启
朝代：明
体裁：五言律诗

秋夜相逢处，闺愁杂宦情。四弦风共拂，两棹月同明。司马青衫湿，佳人白发生。至今湓浦上，枫叶尚哀声。
湖上见月忆家兄
作者：高启
朝代：明
体裁：七言绝句

望月思兄意转迷，孤帆应宿楚云西。夜深愁向湖边立，为有寒鸿相并栖。
湖州歌送陈太守
作者：高启
朝代：明
体裁：乐府曲辞

草茫茫，水汨汨。上田芜，下田没。中田有麦牛尾稀，种成未足输官物。侯来桑下摇玉珂，听侬试唱湖州歌。湖州歌，悄终阕，几家愁苦荒村月。
湘中弦
作者：高启
朝代：明
体裁：七言绝句

凉风袅袅月粼粼，竹色兰香秋水滨。一夜猿声流泪尽，黄陵祠下泊舟人。
溪上
作者：高启
朝代：明

秋色共溪长，游人笑语凉。萍开天倒影，莲堕水流香。鱼罶和星漉，禽罝带雨张。从今摇桂棹，不必问潇湘。
溪上
作者：高启
朝代：明
体裁：五言律诗

秋色共溪长，游人语笑凉。萍开天倒影，莲堕水流香。鱼罶和星漉，禽罝带雨张。从今摇桂棹，不必问潇湘。
滚尘马图
作者：高启
朝代：明
体裁：七言绝句

千里归来苜蓿春，五花和汗滚香尘。青丝暂解从天性，多谢黄门老圉人。
漫成·其一
作者：高启
朝代：明
体裁：七言律诗

柴门药圃小江边，早得閒居是偶然。两岸晚风黄鸟树，一陂春水白鸥天。悠悠往事空书卷，碌碌浮生只钓船。犹记京华为客日，几回听雨忆归田。
漫成·其二
作者：高启
朝代：明
体裁：七言律诗

已分栖迟不自疑，江边林下尽幽期。病惟好懒宁须药，心未忘机偶对棋。閒馆雨声花落夜，深塘草色燕飞时。春来颇喜囊中富，添得新成几首诗。
漫成二首
作者：高启
朝代：明

柴门药浦小江边，早得闲居是偶然。两岸晚风黄鸟树，一陂春水白鸥天。悠悠往事空书卷，碌碌浮生只钓船。犹记京华为客日，几回听雨忆归田。¤
漫成二首
作者：高启
朝代：明

柴门药浦小江边，早得闲居是偶然。两岸晚风黄鸟树，一陂春水白鸥天。悠悠往事空书卷，碌碌浮生只钓船。犹记京华为客日，几回听雨忆归田。己分栖迟不自疑，江边林下尽幽期。病惟好懒宁须药，心未忘机偶对棋。闲馆雨声花落夜，深塘草色燕飞时。春来颇喜囊中富，添得新成几首诗。
漫成二首·其一
作者：高启
朝代：明

柴门药浦小江边，早得闲居是偶然。两岸晚风黄鸟树，一陂春水白鸥天。悠悠往事空书卷，碌碌浮生只钓船。犹记京华为客日，几回听雨忆归田。
漫成二首·其二
作者：高启
朝代：明

己分栖迟不自疑，江边林下尽幽期。病惟好懒宁须药，心未忘机偶对棋。闲馆雨声花落夜，深塘草色燕飞时。春来颇喜囊中富，添得新成几首诗。
潘隐君月楼歌
作者：高启
朝代：明
体裁：古风

楼高高，月皓皓。容月多，得月早。朝看西堕江，夕见东生岛。我歌乌飞向穹昊，楼中之人须醉倒。人长閒，月长好，月中药成人不老。
澄景阁夜宴
作者：高启
朝代：明
体裁：古风

王孙喜留宴，开阁望明河。是夕月微晕，凉风池上多。栖禽翻暗丛，骇鱼动圆波。清景厌丝竹，雅咏答高歌。尊酌愿勿间，良宵易蹉跎。预忧别在旦，车马层城阿。
澹室为吴君赋
作者：高启
朝代：明
体裁：古风

素士脱纨绮，澹然怡道心。穷庐车马绝，寒鸟下庭阴。酒外寡真趣，琴中多古音。闭门三日卧，风雪满城深。
灵岩寺
作者：高启
朝代：明
体裁：七言律诗

閒上香台望下方，渔村樵坞尽苍苍。倾城人远苔生径，归寺僧稀叶满廊。云散池边留塔影，雨来阁外失湖光。废兴皆幻何须问，独自吟诗送夕阳。
灵岩寺
作者：高启
朝代：明

闲上香台望下方，渔村樵坞尽苍苍。倾城人远苔生径，归寺僧稀叶满廊。云散池边留塔影，雨来阁外失湖光。废兴皆幻何须问，独自吟诗送夕阳。
灵岩寺响屧廊
作者：高启
朝代：明
体裁：古风

君王厌丝竹，鸣屧时清耳。独步六宫春，香尘不能起。那知未旋踵，麋鹿游遗址。响沉明月中，迹泯荒苔里。此夕意谁过，空廊有僧履。
灵岩琴台
作者：高启
朝代：明
体裁：古风

美人玉琴何处游，遗谱写入风泉秋。落叶无人登旧榭，满山明月乌啼夜。
烧笋
作者：高启
朝代：明
体裁：五言绝句

幽人嗜烧笋，出土不容长。林下孤烟起，风吹似竹香。
焚香
作者：高启
朝代：明
体裁：五言绝句

斜霏动远吹，暗馥留微火。心事共成灰，窗间一翁坐。
焚香
作者：高启
朝代：明
体裁：五言排律

艾蒳山中品，都夷海外芬。龙洲传旧采，燕室试初焚。奁印灰萦字，炉呈玉镂文。乍飘犹掩冉，将断更氤氲。薄散春江雾，轻飞晓峡云。销迟凭宿火，度远托微薰。著物元无迹，游空忽有纹。天丝垂袅袅，池浪动沄沄。异馥来千和，祥霏却众荤。岚光风卷碎，花气日蒸醺。灯灺宵同歇，茶烟午共纷。褰帷嫌放早，引匕记添勤。梧影吟成见，鸠声梦觉闻。方传媚寝法，灵著辟邪勋。小阁清秋雨，低帘薄晚曛。情惭韩掾染，恩记魏王分。宴客留鹓侣，招仙降鹤群。曾携朝罢袖，尚浥舞时裙。囊称缝罗佩，篝宜覆锦熏。画堂空捣桂，素壁漫涂芸。本欲参童子，何须学令君。忘言深坐处，端此谢尘氛。
照田蚕词
作者：高启
朝代：明
体裁：乐府曲辞

东村西村作除夕，高炬千竿照田赤。老人笑祝小儿歌，愿得宜蚕又宜麦。明星影乱栖乌惊，火光辟寒春已生。夜深然罢归白屋，共说丰年真可卜。
照镜词
作者：高启
朝代：明
体裁：乐府曲辞

君家青铜镜，价重比黄金。空持照人面，不持照人心。
煮石山房为金华山人赋
作者：高启
朝代：明
体裁：古风

山人不饭粳稻香，笑指白石为糇粮。金华之石犹可食，元是旧牧初平羊。荆榛拾归夜深煮，自言久服能轻举。但令随处有云根，不问青天旱无雨。我生无力耕西畴，砚田欲枯抱饥忧。便当从君学此术，绝胜乞米监河侯。
煮药
作者：高启
朝代：明
体裁：五言律诗

叶燥井泉清，山窗药在铛。灯前看火候，枕上听潮声。味熟吟方就，香来病已轻。何时采芝朮，养得羽翰成。
煮药
作者：高启
朝代：明

叶燥井泉清，山窗药在铛。灯前看火候，枕上听潮声。月上吟方就，香来病已轻。何时采芝术，养得羽翰成。
煮雪斋为贡文学赋禁言茶
作者：高启
朝代：明
体裁：七言律诗

自埽琼瑶试晓烹，石炉松火两同清。旋涡尚作飞花舞，沸响还疑洒竹鸣。不信秦山经岁积，俄惊蜀浪向春生。一瓯细啜真天味，却笑中泠妄得名。
燕客次蔡参军韵
作者：高启
朝代：明
体裁：古风

林旦未升旭，岩深稍祛霏。夙兴达仙曙，在公遑告腓。良俦信可怀，弥月旷容微。偶兹解华辔，沽酒酬芳卮。铃驺俨卫斋，妓乐出房帷。放吏命决漏，留宾教阖扉。谈笑竹下麈，赌墅花间棋。欢罄展宿好，言长蠲积思。佳辰子所惜，高谊子攸希。时难剩睽阻，能此嗟为谁。愿各保太和，长年乐施施。飞佩傥可接，东方候安期。
燕歌行
作者：高启
朝代：明
体裁：乐府曲辞

清商变节朱火违，严霜涂庭卉木腓。边城早寒未授衣，念君遐征不能归。凉风时来动中闱，蟏蛸在户熠耀飞。贱妾宵兴叹无依，簪珥不施减容辉。欲写忧思抚瑶徽，君今不在听者稀。启明未出灯已微，爱而不见徒歔欷。
燕燕于飞
作者：高启
朝代：明

燕燕何处飞，相见江南路。薲香细雨春，柳色芳烟暮。才从箔外归，复向舟前度。莫入未央宫，身轻有人妒。
燕燕于飞
作者：高启
朝代：明

燕燕何处飞，相见江南路。蘋香细雨春，柳色芳烟暮。才从箔外归，复向舟前度。莫入未央宫，身轻有人妒。
燕覆巢
作者：高启
朝代：明
体裁：古风

双燕生五雏，怡怡向高屋。雏饥母出风雨来，新作深巢竟倾覆。主人念雏不解飞，移之别垒待母归。雏虽得垒燕勿喜，相逢主人亦偶尔。明年作巢当更好，须信安居最难保。
爱妾换马曲
作者：高启
朝代：明
体裁：乐府曲辞

出帷掩红袂，离厩结青丝。我取蹑云足，君怜羞月姿。惟当树功业，讵必恋恩私。回首各已远，春山将暮时。
爱姬祠
作者：高启
朝代：明
体裁：七言律诗

锦云阵阵落红衣，波冷双莲惨夕晖。故国草侵金辇迹，荒祠尘掩画罗帏。共哀艳质军前殁，谁见香魂月下归。惆怅无人来酹酒，绿杨惟有暮鸦飞。
爱竹轩为陈维寅赋
作者：高启
朝代：明
体裁：古风

匡山老客何清真，自绕园屋栽苍筠。年来无肉虽苦瘦，家有万玉谁言贫。一竿护惜不忍剪，何以持钓横江鳞。僮来埽叶自可喜，客至踏笋长遭嗔。軥辀啼罢结远梦，碧云忽堕湘南春。凉阴翛翛润琴砚，落翠冉冉沾衣巾。诗成时向节下写，醉墨点破烟痕新。风来清啸与相答，若听金奏怡我神。知无颜色媚儿女，自古相爱惟幽人。洛阳陌上花易过，歌钟竞赏劳车轮。何如此君最耐久，岁晚结托同情亲。乱声朝送帘外雨，疏影夜拂窗前尘。我尝种此欲免俗，即今伐尽惟荆榛。故园咫尺未能去，移家幸得为子邻。往来傥许如二仲，敲门借看毋嫌频。
牛宫词
作者：高启
朝代：明
体裁：乐府曲辞

豕豢于苙，鸡栖于埘。嗟尔乌犍，何所止斯。岁聿云暮，雨霜以风。乃筑环堵，以为尔宫。既用尔力，宜恤尔寒。庇处密固，我心孔安。
牧
作者：高启
朝代：明
体裁：五言律诗

一笛去茫茫，平郊绿草长。但知牛背稳，应笑马蹄忙。度陇冲朝雨，归村带夕阳。相逢休挟策，回首恐忘羊。
牧
作者：高启
朝代：明
体裁：五言律诗

自誇黄犊健，登垄共挥鞭。笛弄将斜日，蓑披欲断烟。归鸦流水外，疏树旧庄前。应笑侯门客，骑驴走岁年。
牧牛词
作者：高启
朝代：明

尔牛角弯环，我牛尾秃速。共拈短笛与长鞭，南亩东冈去相逐。日斜草远牛行迟，牛劳牛饥唯我知；牛上唱歌牛下坐，夜归还向牛边卧。长年牧牛百不忧，但恐输租卖我牛。
牧牛词
作者：高启
朝代：明

尔牛角弯环，我牛尾秃速。共拈短笛与长鞭，南陇东冈去相逐。日斜草远牛行迟，牛劳牛饥唯我知。牛上唱歌牛下坐，夜归还向牛边卧。长年牧牛百不忧，但恐输租卖我牛。
牧牛词
作者：高启
朝代：明

尔牛角弯环，我牛尾秃速。
共拈短笛与长鞭，南陇东冈去相逐。
日斜草远牛行迟，牛劳牛饥唯我知；
牛上唱歌牛下坐，夜归还向牛边卧。
长年牧牛百不忧，但恐输租卖我牛。
独不见
作者：高启
朝代：明
体裁：乐府曲辞

白日沉大荒，北风下天霜。罗帏犹苦冷，何况戍辽阳。别时秦槐青，今复胡草黄。红泪常自滋，非因效啼妆。鸳机促夜响，龙镜掩晨光。相思独不见，时久愈难忘。
独步登西丘
作者：高启
朝代：明
体裁：古风

幽卧意不适，出门聊独行。恻恻田野中，斜径多不平。逶迤登远丘，迢递望高城。风交二麦动，烟迥孤花明。偶逢植杖翁，疑是古耦耕。欲问恐相诮，归来怅中情。
独游云岩寺寄周砥
作者：高启
朝代：明
体裁：古风

城西诸山非不奇，我游独与兹山宜。红樱春开山后寺，白水夏满山前陂。幽居况与山不远，钟鼓每到空斋帷。雨馀烟中落日下，曳杖往读头陀碑。两崖苍苍日色古，枇杷树高阴满池。殿灯欲昏上群鼠，塔铃已静蹲孤鸱。兴来即游兴尽返，迎送岂要山僧知。困穷丧乱岂无感，正赖此境忘吾悲。嗟君何为乃自苦，破鞋短策尘中驰。挂帆能来亦未晚，浦口三日南风吹。
独游山中忆周记室砥
作者：高启
朝代：明
体裁：古风

借居水北邻云岩，醒游醉卧月满山。空山孤愁似放逐，践蛇冲虎穷幽探。缘梯上窥万仞壁，垂绠下汲千丈潭。幽萝翳壑变朝晦，怪卉发涧留春酣。青山识我岂生客，曾与周子来联骖。是时秋高鹤声厉，霜降两崦才收柑。饭馀洗足上堂坐，手挥谈麈风□□。如今故人亦远去，帆叶暮落吴江南。断崖苍藓漫旧刻，往梦追想情何堪。巴僧不厌客屡至，篝灯夜禅同一龛。风回忽洒石门雨，日出尽消溪市岚。乃知山水有深趣，天意独许穷人谙。我今岂是慕高隐，非才滥进能无惭。业缘种种去略尽，惟有佳句犹相耽。便求安心向佛祖，不待婚嫁女与男。
独游白莲寺池上看雨
作者：高启
朝代：明
体裁：古风

轻衣忽变冷，池雨来清夏。圆文细细生，密响翛翛下。荷披鱼跃起，树静禽鸣罢。赏淡自忘还，非因与僧话。
独酌
作者：高启
朝代：明
体裁：古风

白日下远川，寒风振高柯。萧条掩关卧，暮雀忽已过。我有羁旅愁，郁如抱沉痾。起坐呼清尊，独饮还独歌。一斟解物累，再酌回天和。数觞竟复醺，翻恨愁无多。所以古达士，但饮不顾他。回头向妇笑，戚戚终如何。
狮子林十二咏 其一 狮子峰
作者：高启
朝代：明
体裁：五言绝句

风生百兽低，欲吼空山夜。疑是天目岩，飞来此山下。
狮子林十二咏 其七 指柏轩
作者：高启
朝代：明
体裁：五言绝句

清阴护燕几，中有忘言客。人来问不应，笑指庭前柏。
狮子林十二咏 其三 吐月峰
作者：高启
朝代：明
体裁：五言绝句

四更栖鸟惊，山白初上月。起开东阁看，正在云峰缺。
狮子林十二咏 其九 冰壶井
作者：高启
朝代：明
体裁：五言绝句

圆甃夏生冰，光涵数星冷。窗有定中僧，休牵辘轳绠。
狮子林十二咏 其二 含晖峰
作者：高启
朝代：明
体裁：五言绝句

演漾弄清晖，江山秋敛霏。我吟康乐句，日暮澹忘归。
狮子林十二咏 其五 卧云室
作者：高启
朝代：明
体裁：五言绝句

夕卧白云合，朝起白云开。惟有心长在，不随云去来。
狮子林十二咏 其八 玉鉴池
作者：高启
朝代：明
体裁：五言绝句

一镜寒光定，微风吹不波。更除荷芰影，放取月明多。
狮子林十二咏 其六 问梅阁
作者：高启
朝代：明
体裁：五言绝句

问春何处来，春来在何许。月堕花不言，幽禽自相语。
狮子林十二咏 其十 脩竹谷
作者：高启
朝代：明
体裁：五言绝句

翠雨落经床，林鸠午鸣后。笋出恐人来，编篱遮谷口。
狮子林十二咏 其十一 小飞虹
作者：高启
朝代：明
体裁：五言绝句

初看卧波影，应恐雨崇朝。过涧寻师去，端知度石桥。
狮子林十二咏 其十二 大石屋
作者：高启
朝代：明
体裁：五言绝句

混沌复轮囷，全无斧凿纹。门临五湖水，坐纳四山云。
狮子林十二咏 其四 立雪堂
作者：高启
朝代：明
体裁：五言绝句

堂前参未退，立到雪深时。一夜山中冷，无人秖自知。
猛虎行
作者：高启
朝代：明
体裁：乐府曲辞

阴风吹林乌鹊悲，猛虎欲出人先知。目光炯炯当路坐，将军一见弧矢堕。几家插棘高作门，未到日没收猪豚。猛虎虽猛犹可喜，横行只在深山里。
玄武门观虎圈
作者：高启
朝代：明
体裁：古风

目光烔烔卧深圈，羽林猎士初擒献。腥风一啸犹辟人，况在空山道中见。莫忆横行藜藿间，且随玄豹守天关。垂头食肉嗟何补，汉家将军乃真虎。
玉波冷双莲
作者：高启
朝代：明
体裁：古风

金风暮剪双头蕊，啼脸辞秋嫣血紫。宫女三千罢笑喧，锦云阵冷鸳鸯死。满江烟玉流古香，寻魂吊影愁茫茫。吴天队露衰红湿，一夜波凉小龙泣。
王七招饮余游紫藤坞值雪失期
作者：高启
朝代：明

孤舟山水雪晴时，看到梅花一万枝。东崦题诗西崦醉，等闲忘却故人期。
王七招饮余游紫藤坞值雪失期
作者：高启
朝代：明
体裁：七言绝句

孤舟山水雪晴时，看到梅花几万枝。东崦题诗西崦醉，等閒忘却故人期。
王主簿小园
作者：高启
朝代：明
体裁：五言绝句

夏叶风苗长，秋瓜雨蔓新。谁言趋府客，却似灌园人。
王公子宅五月菊
作者：高启
朝代：明

秋英忽夏发，宛在阿戎家。细认惊初见，高吟喜共誇。不依寒竹雨，欲映午榴霞。我意甘迟暮，樽前有此花。
王公子宅五月菊
作者：高启
朝代：明
体裁：五言律诗

秋英忽夏发，宛在阿戎家。细认惊初见，高吟喜共誇。不依寒竹雨，欲映午榴霞。我旨甘迟暮，尊前有此花。
王徵士东里草堂
作者：高启
朝代：明
体裁：七言律诗

久客因为东里人，年来移竹有僧邻。时名颇患缘诗得，野性惟知向酒新。林下烟生门掩夕，园中雪罢鸟鸣春。相期岁晚为同社，隔屋歌呼定不嗔。
王敬伯歌
作者：高启
朝代：明
体裁：古风

舟初维，琴始荐。驿亭边，夜相见。词宛转，情绸缪。解环佩，弹空侯。调易阑，情难歇。江波寒，堕明月。绿壶再倾，芳音欲违。譬彼林鸟，逢晨各飞。罗衣沾霜，城乌忽起。明日相思，孤棹千里。
王昭君·其一
作者：高启
朝代：明
体裁：乐府曲辞

都门尘拂春风面，临别看花泪如霰。君王惆怅惜蛾眉，不似前时画中见。白发呼韩感汉恩，宁甘谩号阏支尊。毡裘肉食本异俗，不如但嫁巫山村。黄沙白雪无城阙，手冷鹍弦夜弹歇。相随万里到穹庐，只有长门旧时月。妾语还凭归使传，妾身没虏不须怜。愿君莫杀毛延寿，留画商岩梦里贤。
王昭君·其三
作者：高启
朝代：明
体裁：乐府曲辞

雕床玉案刺绣茵，宜城酒多光照春。坐留北方之上客，歌侑南国之佳人。盛时徂流若川水，荣贵长存竟谁是。魏帝高台碧瓦空，梁王故苑黄尘起。世人倾夺首未回，可怜不饮冢累累。
王昭君·其二
作者：高启
朝代：明
体裁：乐府曲辞

危莫若编虎须，险莫若触鲸牙。行路之难复过此，前有瞿塘后褒斜。杯酒朝驩，矛刃夕加。恩仇反覆间，楚汉生一家。钓弋死云阳，鸱夷弃江沙。所以贤达人，高飞不下避罔罝。行路难，堪叹嗟。
王架阁家画马
作者：高启
朝代：明
体裁：七言绝句

草草髯奴绀绿衣，王家好马诧新肥。解鞍閒立斜阳里，应是城南赌射归。
王架阁家画马
作者：高启
朝代：明

草草髯奴绀绿衣，王家好马诧新肥。解鞍闲立斜阳里，应是城南赌射归。
王隐君行
作者：高启
朝代：明

共此一里居，谁令阻良觌。惆怅步芳园，山樱还独摘。风含驻花意，雨散流池迹。尊酒不来同，兹晨端可惜。
玩花池
作者：高启
朝代：明
体裁：五言排律

桃枝兼杏枝，春色绕宫池。正爱红繁处，还怜绿净时。花香泛幽沚，媚影照清漪。垂条看妓折，堕萼见鱼吹。杯涵明月泻，舟逐彩霞移。水流花落尽，君王醉不知。
玩花池（在灵岩山）
作者：高启
朝代：明

桃枝兼杏枝，春色绕宫池。正爱红繁处，还怜绿净时。芳香泛幽沚，媚影照清漪。垂条看妓折，堕萼见鱼吹。杯涵明月泻，舟逐彩云移。水流花落尽，君王醉不知。
班婕妤
作者：高启
朝代：明
体裁：乐府曲辞

微诚虽可守，妙舞却难工。已别增成舍，初来长信宫。扇归秋箧里，烛灭夜帷中。莫忌争新宠，曾辞玉辇同。
琼姬墓
作者：高启
朝代：明
体裁：六言诗

梦别芙蓉殿头，断钗零落谁收？土昏青镜忘晓，月冷珠襦恨秋。麋鹿昔来废院，牛羊今上荒丘。香魂若怨亡国，莫与西施共游。
瓜圃
作者：高启
朝代：明
体裁：五言绝句

伤瓜莫伤蔓，伤蔓子生稀。留待经霜露，盈筐采得归。
瓶梅
作者：高启
朝代：明
体裁：七言绝句

竹外相逢见素花，手携数朵喜还家。雨窗今夜无明月，暂托寒灯照影斜。
甘露寺
作者：高启
朝代：明
体裁：五言律诗

胜地江山壮，名林岁月遥。刹藏京口树，钟送海门潮。月黑龙光发，天清蜃气销。何当寻狠石，閒坐话前朝。
甘露寺
作者：高启
朝代：明

胜地江山壮，名林岁月遥。刹藏京口树，钟送海门潮。月黑龙光发，天清蜃气销。何当寻狠石，闲坐话前朝。
甪里村
作者：高启
朝代：明
体裁：古风

高皇本壮士，提剑定四方。晚为儿女情，悲歌起彷徨。爱子欲建储，宠姬方侍侧。顾惊四老人，谓已成羽翼。大臣岂不谏，孰能斡天机。彼翁何为者，足见人心归。始潜避秦君，终出安汉嗣。世罗焉能羁，舒卷聊自肆。我来甪里村，如入商颜山。紫芝日已老，黄鹄何时还。斯人神仙徒，千载形不灭。犹想苍岩中，白头卧松雪。
甫里即事四首
作者：高启
朝代：明

长桥短桥杨柳，前浦后浦荷花。人看旗出酒市，鸥送船归钓家。风波欲起不起，烟日将斜未斜。绝胜苕中剡曲，金齑玉鲙堪夸。唼唼绿头鸭斗，翻翻红尾鱼跳。沙宽水狭江稳，柳短莎长路遥。人争渡处斜日，月欲圆时大潮。我比天随似否，扁舟醉卧吹箫。江上渔郎晚祭，津头估客朝过。钟边山近水近，篷底风多雨多。饥蟹衔沙落簖，黠禽映竹窥罗。丫头两桨休去，为唱吴侬棹歌。横网不遮过客，渡船时载归僧。炊菰饭胜炊稻，采莲歌和采菱。烟外晚村弄笛，沙边夜店停灯。短蓑醉拍铜斗，我亦年来稍能。
甫里即事四首·其一
作者：高启
朝代：明

长桥短桥杨柳，前浦后浦荷花。人看旗出酒市，鸥送船归钓家。风波欲起不起，烟日将斜未斜。绝胜苕中剡曲，金齑玉鲙堪夸。
甫里即事四首·其三
作者：高启
朝代：明

江上渔郎晚祭，津头估客朝过。钟边山近水近，篷底风多雨多。饥蟹衔沙落簖，黠禽映竹窥罗。丫头两桨休去，为唱吴侬棹歌。
甫里即事四首·其二
作者：高启
朝代：明

唼唼绿头鸭斗，翻翻红尾鱼跳。沙宽水狭江稳，柳短莎长路遥。人争渡处斜日，月欲圆时大潮。我比天随似否，扁舟醉卧吹箫。
甫里即事四首·其四
作者：高启
朝代：明

横网不遮过客，渡船时载归僧。炊菰饭胜炊稻，采莲歌和采菱。烟外晚村弄笛，沙边夜店停灯。短蓑醉拍铜斗，我亦年来稍能。
田园书事
作者：高启
朝代：明

西园春去绿阴成，已觉南窗枕簟清。帘卷斜阳归燕入，池生芳草乱蛙鸣。叶过谷雨花犹在，衣近梅天润易生。独坐正知闲昼永，吟余消尽篆烟轻。
田园书事
作者：高启
朝代：明
体裁：七言律诗

西园春去绿阴成，已觉南窗枕簟清。帘捲斜阳归燕入，池生芳草乱蛙鸣。桑过谷雨花犹在，衣近梅天润易生。独坐正知閒昼永，吟馀消尽篆烟轻。
田家夜舂
作者：高启
朝代：明

新妇春粮独睡迟，夜寒茅屋雨来时。灯前每嘱儿休哭，明日行人要早炊。
田家庆寿图
作者：高启
朝代：明
体裁：七言绝句

花满茅堂映彩衣，开门晓放鹤雏飞。邻翁寿毕共扶醉，恰似春来社饮归。
田家行
作者：高启
朝代：明
体裁：古风

草茫茫，水汩汩。上田芜，下田没。中田有禾穗不长，狼藉只供凫雁粮。雨中摘归半生湿，新妇舂炊儿夜泣。
田舍夜舂
作者：高启
朝代：明
体裁：七言绝句

新妇舂粮独睡迟，夜寒茅屋雨来时。灯前每嘱儿休哭，明日行人要早炊。
画犬
作者：高启
朝代：明
体裁：七言绝句

独儿初长尾茸茸，行响金铃细草中。莫向瑶阶吠人影，羊车半夜出深宫。
画花鸟
作者：高启
朝代：明
体裁：五言绝句

语倦立还敧，花垂袅袅枝。美人妆阁静，斜日下帘时。
留别李侯
作者：高启
朝代：明
体裁：五言律诗

梅发津亭北，春随使节回。线多游子服，酒满故人杯。钟送横江雨，车盘出峡雷。平生感知已，临别更徘徊。
留别李侯
作者：高启
朝代：明

梅发津亭壮，春随使节回。线多游子服，酒滴故人杯。钟送横江雨，车盘出峡雷。平生感知己，临别更徘徊。
略上人房竹
作者：高启
朝代：明

幽筱半梢横，山窗纮月明。上人禅定久，不怕有秋声。
略上人房竹
作者：高启
朝代：明
体裁：五言绝句

幽筱半梢横，山窗飐月明。上人禅定久，不怕有秋声。
番人移帐图
作者：高启
朝代：明
体裁：古风

悬尔弧，韬我弓，拔帐何徙榆林东。顾语勿驱，日暮中野。儿未十岁，不能骑马。
疏帘淡月·秋柳
作者：高启
朝代：明
体裁：词

残丝恨结。是弱舞初阑，困眠才歇。绿少黄多，错认早春时节。西风也送谁离别？断长条、似人攀折。谩思曾见，燕边分翠，马头吹雪。
君莫问、隋宫汉阙。总寒烟细雨，晓风残月。不带流莺，却带断蝉悲咽。老来肠绪应愁绝，江南横管吹切。莫欺憔悴，明年依旧，万阴成列。
疏竹三禽图
作者：高启
朝代：明

棘枝疏瘦竹枝低，三鸟寒多每并栖。月落山空秋梦断，不知谁个最先啼。
疏竹三禽图
作者：高启
朝代：明
体裁：七言绝句

棘枝疏瘦竹枝低，三鸟寒多每并栖。月落山窗秋梦断，不知谁个最先啼。
病柏联句与青城杜寅郯郡徐贲游白莲寺见病柏而作
作者：高启
朝代：明
体裁：古风

抱质虽轮菌，托根何坎坷。死色见已深，生意存犹颇。老蘖焦半身，馀叶秃偏鬌。恩谢汉陵春，灾非陆浑火。柯倾痹待扶，节漏疮思裹。下窾封蚍蜉，上穴缀螺蠃。风起声告哀，雨冒汗憎颗。蛰空虺喜容，攀脆猿愁堕。将斲岂中梁，欲刳讵宜舸。盖瘁缺青葱，梢枯辞猗傩。乏子供炉焚，无阴庇床坐。蠹尽啄鸟饥，巢倾踬雏跛。臞形惨若尪，突腹肿如果。藤缠偶假妆，藓剥每惭裸。主惜觊匠顾，樵窥避僧逻。土瘠力易衰，岩危势难妥。杀惧苦霜仍，医期甘露可。成器未为福，不材反逃祸。依林尚支撑，亚石犹磊砢。阅岁失贞姿，承阳愧纤朵。掠辜孔语称，名负杜吟播。敢要秦树封，孰效禹梅锁。蟠深漫欲踞，架重宁堪荷。气同生固均，数异测诚叵。膏乾燃不明，屑坠埽还夥。客怜吊赋悲，童弃培功惰。终护竟烦谁，今看幸遭我。
病目
作者：高启
朝代：明
体裁：五言律诗

闭目洗黄连，深窗坐兀然。未忘听鸟兴，暂绝看花缘。问女知檐日，嗔奴畏灶烟。愿因无见处，得證定心禅。
病目
作者：高启
朝代：明

闭目洗黄连，深窗坐兀然。未忘听鸟兴，暂绝看花缘。问女知檐日，嗔奴畏灶烟。愿因无见处，得证定心禅。
病目不饮
作者：高启
朝代：明
体裁：五言律诗

患目未全明，医教谢曲生。暂从彭泽止，恐学左丘盲。壁下兰尊掩，林间药臼鸣。坐听连日雨，何物慰閒情。
病目不饮
作者：高启
朝代：明

患目未全明，医教谢曲生。暂从彭泽止，恐学左丘盲。壁下兰尊掩，林间药臼鸣。坐听连日雨，何物慰闲情。
病酒
作者：高启
朝代：明
体裁：五言绝句

日高头未栉，困卧对山花。暂谢高阳侣，窗间独饮茶。
癸卯九日
作者：高启
朝代：明
体裁：七言绝句

酒熟如何菊未开，小园荒径独徘徊。不随宾客登高去，只恐愁因望远来。
登丘操
作者：高启
朝代：明
体裁：琴操

驱车兮与马，蹇吾行兮胡为乎在中野？登彼兮崇丘，下茫茫兮九州，思君子兮不得与驾以游。山有出云兮木亦有柯，我将归兮忧之如何？登青丘，有怀而作。
登凤凰山寻故宫遗迹
作者：高启
朝代：明

兹山势将飞，宫殿压其上。江潮正东来，朝夕似奔向。当时结构意，欲敌汴都壮。我来百年后，紫气愁不王。乌啼璧门空，落叶满阴障。风悲度遗乐，树古罗严仗。行人悼降王，故老怨奸相。苍天何悠悠，未得问兴丧。世运今复衰，凄凉一回望。
登南楼看雨有怀
作者：高启
朝代：明
体裁：五言律诗

清晓看江雨，独登江上楼。人烟与草树，萧瑟满城秋。砧响寒稍急，鸿声哀更流。故人隔楚塞，西望忽成愁。
登句容僧伽塔望茅山
作者：高启
朝代：明
体裁：古风

高登大士塔，遥望仙人峰。兹峰夫何如，玉削三芙蓉。云深句曲树，日落华阳钟。长君昔飞升，驾挟双白龙。至今学道处，洞府留灵踪。丹泉夜吐光，瑶草春含茸。仙应笑我愚，尘世苟自容。胡不鍊尔形，归来荫长松。望仙咫尺间，不隔云海重。真诀傥肯授，执鞭愿相从。
登天界寺钟楼望京邑
作者：高启
朝代：明
体裁：七言律诗

朝罢登楼赏晚晴，三山二水总分明。人间地涌黄金界，天上云开白玉城。宫树远连江树色，寺钟微答禁钟声。凭高空此观形胜，深愧无才赋帝京。
登楼望虎丘
作者：高启
朝代：明
体裁：五言绝句

秋霁倚层楼，孤峰是虎丘。香台红树里，佳处记曾游。
登江阁远怀徐记室与杜进士同赋
作者：高启
朝代：明
体裁：七言绝句

凭阑两客怨斜曛，此日同吟只欠君。江阁虽高犹不见，几重山水几重云。
登涵空阁
作者：高启
朝代：明
体裁：七言律诗

滚滚波涛漠漠天，曲栏高栋此山颠。置身直在浮云上，纵目长过去鸟前。数杵秋声荒苑树，一帆暝色太湖船。老僧不识兴亡恨，只向游人说往年。
登白莲阁贻幼文
作者：高启
朝代：明
体裁：七言绝句

思君曾此望西州，谁信归来得共游。只是当时旧山水，如何重看不胜愁。
登西城门
作者：高启
朝代：明
体裁：古风

登城望神州，风尘暗淮楚。江山带睥睨，烽火接楼橹。并吞何时休，百骨易寸土。向来禾麦地，雨露长榛莽。不见征战场，那知边人苦。马惊西风笳，鸟散落日鼓。呜呜城下水，流恨自千古。
登西城门
作者：高启
朝代：明

登城望神州，风尘暗淮楚。江山带睥睨，烽火接楼橹。并吞何时休，百骨易寸土。向来禾黍地，雨露长榛莽。不见征战场，那知边人苦。马惊西风笳，鸟散落日鼓。呜呜城下水，流恨自今古。
登西涧小阁
作者：高启
朝代：明
体裁：五言律诗

层槛构云牢，清寒洒客袍。石棱添涧险，阁势借峰高。风竹惊栖鸟，霜藤缒饮猱。欲题因境胜，不敢易挥毫。
登金陵雨花台望大江
作者：高启
朝代：明

大江来从万山中，山势尽与江流东。钟山如龙独西上，欲破巨浪乘长风。江山相雄不相让，形胜争夸天下壮。秦皇空此瘗黄金，佳气葱葱至今王。我怀郁塞何由开，酒酣走上城南台。坐觉苍茫万古意，远自荒烟落日之中来。石头城下涛声怒，武骑千群谁敢渡。黄旗入洛竟何祥，铁锁横江未为固。前三国，后六朝，草生宫阙何萧萧。英雄乘时务割据，几度战血流寒潮。我生幸逢圣人起南国，祸乱初平事休息。从今四海永为家，不用长江限南北。
登金陵雨花台望大江
作者：高启
朝代：明
体裁：诗

大江来从万山中，山势尽与江流东。
钟山如龙独西上，欲破巨浪乘长风。
江山相雄不相让，形胜争夸天下壮。
秦皇空此瘗黄金，佳气葱葱至今王。
我怀郁塞何由开，酒酣走上城南台。
坐觉苍茫万古意，远自荒烟落日之中来。
石头城下涛声怒，武骑千群谁敢渡。
黄旗入洛竟何祥，铁锁横江未为固。
前三国，后六朝，草生宫阙何萧萧！
英雄乘时务割据，几度战血流寒潮。
我生幸逢圣人起南国，祸乱初平事休息，
从今四海永为家，不用长江限南北。
登金陵雨花台望大江
作者：高启
朝代：明

大江来从万山中，山势尽与江流东。钟山如龙独西上，欲破巨浪乘长风。江山相雄不相让，形胜争夸天下壮。秦皇空此瘗黄金，佳气葱葱至今王。我怀郁塞何由开，酒酣走上城南台；坐觉苍茫万古意，远自荒烟落日之中来！石头城下涛声怒，武骑千群谁敢渡？黄旗入洛竟何祥，铁锁横江未为固。前三国，后六朝，草生官阙何萧萧。英雄乘时务割据，几度战血流寒潮。我生幸逢圣人起南国，祸乱初平事休息。从今四海永为家，不用长江限南北。
白下送钱判官岳
作者：高启
朝代：明
体裁：古风

白门有垂杨，复有春酒香。此地逢君谁，乃是钱少阳。相逢既沽白门酒，相送还攀白门柳。不向公车更上书，却趋官署初垂绶。日落淮水头，送君去悠悠。梁王苑里花飞尽，明日相思过汴州。
白云泉
作者：高启
朝代：明
体裁：古风

白云不为雨，散在清泉流。泉气复成云，山中同一秋。岩前石窦幽寒处，云自长浮泉自注。潜龙未起出深泓，渴鸟时来下高树。云应无心飞上天，泉亦不肯随奔川。老僧爱此不复下山去，卧云饮泉终岁年。
白傅湓浦图
作者：高启
朝代：明
体裁：七言绝句

相逢沦落总天涯，舟泊湓江近荻花。逐客青衫自多泪，伤心不用怨琵琶。
白傅湓浦图
作者：高启
朝代：明

相逢沦落总天涯，舟泊湓江近荻花。逐客青衫自多泪，伤心不用怨瑟琶。
白水冒我田
作者：高启
朝代：明
体裁：古风

白水冒我田，风雨无休时。午鸠屋上鸣，贫家起何迟。沟壑知不免，顺受胡可辞。有酒我自斟，有粟妻自炊。且尽今日欢，勿顾明日悲。商歌出金石，愧无圣人师。
白莲寺次韵杜进士喜余见过话旧之作
作者：高启
朝代：明
体裁：七言律诗

不辞鸣棹远相寻，欲向江斋伴旅吟。百事未成年已长，几时才别夏将深。萱留倦蝶连池绿，树带残莺满寺阴。恐被老僧嫌滞碍，旧游休说更伤心。
白莲寺池上
作者：高启
朝代：明
体裁：五言律诗

月出露已白，荷花香满池。高僧爱清夜，留客坐题诗。竹动鸟惊梦，草凉虫语悲。閒斋一瓢酒，应不负幽期。
白葵花
作者：高启
朝代：明
体裁：五言绝句

素彩发庭阴，凉滋玉露深。谁怜白衣者，亦有向阳心。
白頠词二首
作者：高启
朝代：明

白頠出自吴女工，著来色与素体同。舞时偏向江渚宫，长袖拂起微有风。觞催管促四座中，揽裾徘徊惨曲终，玉阶夜寒零露浓。出后阁，临前楹，舞衣皎皎洁且轻。飘如白云向空行，回腰流目君已倾。华灯吐焰欺月明，喧哗不闻遗佩声。茱萸实，红兰叶。千秋欢乐长如此，妾身得向君前死。
白頠词二首·其一
作者：高启
朝代：明

白頠出自吴女工，著来色与素体同。舞时偏向江渚宫，长袖拂起微有风。觞催管促四座中，揽裾徘徊惨曲终，玉阶夜寒零露浓。
白頠词（二首）
作者：高启
朝代：明
体裁：古风

出后阁，临前楹，舞衣皎皎洁且轻。飘如白云向空行，回腰流目君已倾。华灯吐焰欺月明，喧哗不闻遗佩声。茱萸实，红兰叶。千秋欢乐长如此，妾身得向君前死。
白马涧
作者：高启
朝代：明
体裁：古风

白马何不居天闲，乃在古寺长松间。奇姿不受世羁络，远自竺国驮经还。涧边饮罢寒云起，恍惚化龙跳入水。空山夜雨不闻嘶，埋没蹄痕紫苔里。高僧一去今几年，世上神骏还谁怜。莫令老逐风尘子，憔悴哀鸣途路边。
白马篇
作者：高启
朝代：明
体裁：乐府曲辞

白马银镂鞍，流光皎如练。龙沙积雪里，一去谁曾见。昨日羽林儿，独拜建章殿。天子亲赐与，骑向交河战。疾驱不辞家，恐获逗遛谴。万里倏若飞，神速虏难变。前收日逐屯，右断康居援。事定入关来，箙中有馀箭。
百花洲（在姑苏台下）
作者：高启
朝代：明
体裁：古风

吴王在时百花开，画船载乐洲边来。吴王去后百花落，歌吹无闻洲寂寞。花开花落年年春，前后看花应几人。但见枝枝映流水，不知片片堕行尘。年来风雨荒台畔，日暮黄鹂肠欲断。岂唯世少看花人，纵来此地无花看。
皋桥（在阊门内，由汉皋伯通所居得名。唐妓泰娘亦居此焉）
作者：高启
朝代：明
体裁：古风

阊门啼早鸦，拂面见飞花。绿水通螭舫，红桥过犊车。谁寻伯通宅，只问泰娘家。
盗发汉侍中许彧墓
作者：高启
朝代：明

古冢竟谁穿，虚传锢最坚。玉鱼宵已出，石兽晓犹眠。长夜俄看月，幽台不掩泉。须知摸金者，亦到汉陵前。
盗发汉侍中许戫墓
作者：高启
朝代：明
体裁：五言律诗

古冢竟谁穿，虚传锢最坚。玉鱼宵已出，石兽晓犹眠。长夜俄看日，幽台不掩泉。须知摸金者，亦到汉陵前。
相逢行
作者：高启
朝代：明
体裁：五言绝句

沽酒渭桥边，平陵侠少年。相逢各有赠，宝剑与金鞍。
看刈禾
作者：高启
朝代：明
体裁：古风

农工亦云劳，此日始告成。往穫安可后，相催及秋晴。父子俱在田，札札䥥有声。黄云渐收尽，旷望空郊平。日入负担归，讴歌道中行。鸟雀亦群喜，下啄飞且鸣。今年幸稍丰，私廪各已盈。如何有贫妇，拾穗犹茕茕。
看刈禾
作者：高启
朝代：明

农工亦云劳，此日始告成。往获安可后，相催及秋晴。父子俱在田，札札镰有声。黄云渐收尽，旷望空郊平。日入负担归，讴歌道中行。鸟雀亦群喜，下啄飞且鸣。今年幸稍丰，私廪各已盈。如何有贫妇，拾穗犹惸惸。
看刈禾
作者：高启
朝代：明

农工亦云劳，此日始告成。往获安可后，相催及秋晴。父子俱在田，札札镰有声。黄云渐收尽，旷望空郊平。日入负担归，讴歌道中行。鸟雀亦群喜，下啄飞且鸣。今年幸稍丰，私廪各已盈。如何有贫妇，拾穗犹茕茕。
看梅漫成·其一
作者：高启
朝代：明
体裁：七言绝句

江草初生江水流，便觉春色恼人愁。雪晴家家叩门去，不见梅花应不休。
看梅漫成三首·其二
作者：高启
朝代：明

江边寺里一梅树，几度劳人相候开。无情今日未肯发，有兴明朝还看来。野人不省爱梅好，弃在荒篱荆棘边。细雨东风欲零落，我来相见一潸然。
看梅漫成（三首）
作者：高启
朝代：明

江草初生江水流，便觉春色恼人愁。雪晴家家扣门去，不见梅花应不休。
看梅漫成（三首）
作者：高启
朝代：明
体裁：七言绝句

江边寺里一梅树，几度劳人相候开。无情今日未肯发，有兴明朝还看来。
看梅漫成（三首）
作者：高启
朝代：明
体裁：七言绝句

野人不省爱梅好，弃在荒篱荆棘边。细雨东风欲零落，我来相见一潸然。
真娘墓
作者：高启
朝代：明
体裁：五言律诗

金钗葬小坟，杨柳寺前村。已断花间信，空归月下魂。山莺留曲韵，草露带啼痕。车马逢寒食，还来酹酒樽。
真氏女余在史馆日谈次有言姚文公承旨翰林时尝饮玉堂有侍妓闽语者询之乃真文忠公裔孙也父为筦库负县官钱鬻之以偿遂流于娼家公悯之白于执政落其籍以嫁院吏黄逮逮后至显官同馆之士闻之多赋诗者余亦为作一首
作者：高启
朝代：明
体裁：古风

妾恨非缇萦，上书动天子。自鬻偿县官，幸得脱父死。谁知故相家，失身居狭斜。遂令园中柏，翻作道傍花。当筵唱金缕，朔客惊闽语。相问忽相怜，开笼放鹦鹉。弃置舞衣裳，新理嫁时装。良人身作吏，不是贩茶商。花钗映罗扇，初与郎相见。贵贱古难常，妾心那敢怨。愿郎去作官，莫掌官钱谷。生子但生男，家门免多辱。
睡觉
作者：高启
朝代：明

垆熏霭宿润，秋满床屏里。曙色透窗来，幽人眠未起。风惊露树怯，日出烟禽喜。却忆候东华，朝衣寒似水。
睡觉
作者：高启
朝代：明
体裁：古风

炉熏霭宿润，秋满床屏里。曙色透窗来，幽人眠未起。风惊露树怯，日出烟禽喜。却忆候东华，朝衣寒似水。
睡足
作者：高启
朝代：明
体裁：五言绝句

风雨落梅村，鸠啼正掩门。今朝无事役，睡足亦君恩。
瞻木轩并序
作者：高启
朝代：明
体裁：古风

凌霄托高树，引蔓日已长。缠绵共春荣，幽花蔼敷芳。高树忽见伐，无依向风霜。亭亭还自持，柔姿喜能强。君子贵独立，倚附非端良。览物成感叹，为君赋新章。
短歌行
作者：高启
朝代：明

置酒高台，乐极哀来。人生处世，能几何哉。日西月东，百龄易终。可嗟仲尼，不见周公。鼓丝拊石，以永今日。欢以别亏，忧因会释。燕鸿载鸣，兰无故荣。子如不乐，白发其盈。执子之手，以酌我酒。式咏《短歌》，爰祝长寿。
短簿祠
作者：高启
朝代：明
体裁：七言绝句

下马空林问庙扉，衣冠寂寞掩尘帏。不能复使桓公怒，莫怪年来祭客稀。
石井泉
作者：高启
朝代：明
体裁：五言排律

清源生石脉，冷逼煮茶亭。净映银床色，明开玉鉴形。分秋归客鼎，汲月贮僧瓶。树影沈泓碧，苔文渍壁青。热中尝可涤，醉后漱堪醒。品第宜居首，谁修旧水经。
石射堋
作者：高启
朝代：明
体裁：古风

石射堋，张石城。石鼓响或发，石骑势欲行。彷佛古战场，上有愁云生。饿鸱啸寒风，砉若箭镞鸣。何人作此留山中，鸟兽欲过胆尽惊。疑是神禹治水时，来教鬼神降妖精。至今风雨夕，犹听人马声。尝闻父老言，鼓鸣则有兵。方今疮痍民，脱命见太平。我愿碎其鼓，隳其堋。人安四海清，自此万年无战争。
石屋
作者：高启
朝代：明
体裁：古风

双崖立幽关，一洞开深宇。青嶂近为邻，白云閒作主。不受杜陵风，可避河朔暑。华栋几回新，渠渠独千古。
石屋
作者：高启
朝代：明

双崖立幽关，一洞开深宇。青嶂近为邻，白云闲作主。不受杜陵风，可避河朔暑。华栋几回新，渠渠独千古。
石崇墓
作者：高启
朝代：明
体裁：古风

虬须欲怒珊瑚折，步障围春锦云热。真珠换妾胜惊鸿，笑踏香尘如踏空。酒阑金谷莺花醉，家逐楼前舞裙坠。财多买得东市愁，绮罗散尽余荒丘。犹怜白首同归者，夜伴游魂封树下。
石牛
作者：高启
朝代：明
体裁：七言律诗

一拳怪石老山巅，头角峥嵘几百年。毛长紫苔春夜雨，身藏青草夕阳天。中宵望月何曾喘，尽日看云自在眠。恼杀牧童呼不起，数声长笛思悠然。
砚池
作者：高启
朝代：明
体裁：五言绝句

山骨谁凿破，一泓自深黝。醉后欲濡毫，蜿蜒见蝌蚪。
碧玉歌
作者：高启
朝代：明
体裁：乐府曲辞

碧玉小家女，初无珠翠妆。感郎相顾重，朽质自生光。
碧筒饮
作者：高启
朝代：明

绿觞卷高叶，醉吸清香度。酒泻正何如，风倾晓盘露。
神仙曲
作者：高启
朝代：明
体裁：乐府曲辞

上清真人古仙子，保神鍊魄从无始。眉上霜毫如发长，几见金乌日中死。东游不肯居蓬莱，沧海顷刻飞黄埃。金舆玉座俨何处，蔚蓝天上弥罗台。碧桃落尽花无数，一笑虚空卷烟雾。鸟篆玄文世莫窥，茂陵还掩蓬科露。
神女宛转歌·其一
作者：高启
朝代：明
体裁：乐府曲辞

驻君舟，相见尽绸缪。已遣大姬倾凿落，复令小婢进箜篌。歌宛转，宛转意何长。愿为灰与火，同泛玉炉香。
神女宛转歌·其二
作者：高启
朝代：明
体裁：乐府曲辞

解妾佩，相贻慰离异。愁逐朝霞天际生，欢随秋水江头逝。歌宛转，宛转情相续。愿为弦与轸，共奏瑶琴曲。
神弦曲
作者：高启
朝代：明
体裁：乐府曲辞

秋灯画壁熏烟埃，石马汗流神下来。花衫娑娑弦切切，旋风吹幡愁百结。雌狐学拜戴髑髅，鬼箭射创血洒秋。老鸦飞散巫妪泣，苦篁啸雨溪幽幽。
禁中雪
作者：高启
朝代：明

君王元尚俭，台殿忽琼瑶。环素凝宫沼，飞花缀苑条。坊鸡惊曙早，仗马喜寒骄。金扇开时看，丹墀扫后朝。台司呈贺表，乐部奉仙谣。须信阳光近，都先别处消。
禁中雪
作者：高启
朝代：明
体裁：五言排律

君王元尚俭，台殿忽琼瑶。环素凝宫沼，飞花缀苑条。坊鸡惊曙早，仗马喜寒骄。金扇开时看，丹墀扫后朝。台司呈贺表，乐部奏仙谣。须信阳光近，都先别处消。
离江馆一月有感
作者：高启
朝代：明
体裁：七言绝句

忆得离家一月期，天边明月半圆时。遥知此夜闺中望，比著他宵分外悲。
秋声
作者：高启
朝代：明
体裁：五言绝句

砧韵杂鸣蛩，梧边雨带风。千声秋作意，都入夜窗空。
秋夜会饮送刘别驾得星字
作者：高启
朝代：明
体裁：古风

征马已归皂，哀鸿方过庭。何期当别夜，还得聚寒厅。客醉诵明月，仆兴瞻落星。光销帷中烛，响动车前铃。留连岂有极，之子不遑宁。
秋夜同周著作宿娄浦
作者：高启
朝代：明
体裁：七言绝句

小廨寒依竹浦云，酒阑相对说离群。一声新雁谁先听，今夜江南我共君。
秋夜宿僧院
作者：高启
朝代：明
体裁：五言绝句

竹动鹊频惊，秋河阁外横。谈禅贪坐久，莫遣曙鸡鸣。
秋夜宿周记室草堂送王才
作者：高启
朝代：明
体裁：五言律诗

相别还相恋，秋宵暂对床。人情贫后见，客况醉中忘。池柳疏含吹，江云薄护霜。离舟侍明发，愁思剧茫茫。
秋夜宿周记室草堂送王才
作者：高启
朝代：明

相别还相恋，秋宵暂对床。人情贫后见，客况醉中忘。池柳疏含吹，江云薄护霜。离舟待明发，愁思剧茫茫。
秋怀·其一
作者：高启
朝代：明
体裁：古风

少时志气壮，不识秋气悲。呼俦射鸣雁，深鹜东山陂。中年渐多怀，恻恻当此时。登高望原陆，不见车马驰。思我平生欢，高坟郁累累。世人非羡门，谁能久华滋。惟有盈觞酒，可以持自怡。
秋怀·其七
作者：高启
朝代：明
体裁：古风

鸣虫入我户，落叶覆我井。何无四方志，恋此一室静。问途欲晨征，畏践霜露泠。浊醪幸方熟，夕饮烛可炳。勿忧去日多，但愿来日永。不知苦驱驰，孰若长酩酊。
秋怀·其三
作者：高启
朝代：明
体裁：古风

搴荷荷已老，采兰兰亦摧。无由玩芳物，怅望江之隈。木落山更空，猿声有馀哀。所思去我远，佳期邈悠哉。被垢尚可浣，抹漆犹难开。我愁亦可念，当秋郁难裁。弃置勿叹息，多愁损颜衰。
秋怀·其九
作者：高启
朝代：明
体裁：古风

朝游荒冈陲，暮行空潭侧。我非楚大夫，何有憔悴色。良辰思远骋，周道广且直。我马力不前，回驾任偃息。踟蹰阻修程，日夕睇西北。苟安非予志，所惧时未识。
秋怀·其二
作者：高启
朝代：明
体裁：古风

明月出远林，流辉鉴床帏。促促草下虫，催我索故衣。起叹秋夜长，欲取鸣琴挥。掩抑不成弄，中心复乖违。有怀难自宣，勿谓知音稀。
秋怀·其五
作者：高启
朝代：明
体裁：古风

秋风夜飕飕，秋色日潇洒。欢人亦心惊，况乃居愁者。块处厌空宇，命驾聊适野。征鸿暮相呼，牛羊亦同下。我居久离群，忧襟向谁写。
秋怀·其八
作者：高启
朝代：明
体裁：古风

弱龄弄篇翰，出门结群贤。俛仰几何时，已有好新年。欢晤虽常逢，忧患亦屡牵。世故逐人老，发鬓能久玄。沉思复何为，省我既往愆。问道行已歇，中途曷归旋。
秋怀·其六
作者：高启
朝代：明
体裁：古风

凉风动幽幔，高堂夜空虚。明灯无与语，聊读古人书。古人亦何人，使我不得如。弃卷辄还卧，终宵自欷歔。
秋怀·其十
作者：高启
朝代：明
体裁：古风

弭棹望江涘，日落青枫林。惊波驶且广，荡漾浮云阴。靡靡皋兰衰，嗈嗈渚鸿吟。顾此凛节谢，忧来忽伤心。宋子悲已多，潘生叹弥深。自古有此愁，谁云独吾今。
秋怀·其四
作者：高启
朝代：明
体裁：古风

志士忧岁晚，羁人感秋早。骚骚鬓丝垂，索索枯叶槁。谁言众芳歇，时菊正鲜好。日暮餐其英，聊开我怀抱。贫贱难久居，欲去恐违道。时命恐未通，徜徉以终老。
秋日山中
作者：高启
朝代：明
体裁：古风

山泽含雾雨，偶来若居夷。我无远游志，何与亲爱离。暑退初可喜，秋来转堪悲。壮颜岂草木，憔悴同此时。中心与百忧，日暮如有期。悄悄出空宇，悠悠适荒陂。阨穷勿复叹，天欲昌吾诗。
秋日江居写怀·其七
作者：高启
朝代：明
体裁：七言律诗

秋塘门掩竹穿沙，为客邻酤未易赊。閒里壮年惭白日，愁中佳节负黄花。渔村霭霭缘江暗，农径萧萧入圃斜。薄俗相轻吾敢怨，鲁人犹自笑东家。
秋日江居写怀·其三
作者：高启
朝代：明
体裁：七言律诗

舌在休誇术未穷，且将踪迹托渔翁。芙蓉泽国瀰漫雨，禾黍田畴奄冉风。身计未成先业废，心怀欲说旧交空。楚云吴树无穷恨，都在萧条隐几中。
秋日江居写怀·其二
作者：高启
朝代：明
体裁：七言律诗

葭菼连秋渺渺长，归舟犹叹滞江乡。客衣欲冷邻机急，农事初成野饭香。千里断云随雁鹜，半村残照送牛羊。有愁不解登高赋，空使频回宋玉肠。
秋日江居写怀·其五
作者：高启
朝代：明
体裁：七言律诗

桑苧翁家次近居，人烟沙竹自成墟。移门欲就山当榻，补屋唯防雨湿书。贫为湖田长半没，拙因世事本多疏。当时亦有求名意，自喜年来渐已除。
秋日江居写怀·其四
作者：高启
朝代：明
体裁：七言律诗

风尘零落旧衣冠，独客江边自少欢。门巷有人催税到，邻家无处借书看。野虫送响天将夕，篱豆垂花雨稍寒。终卧此乡应不憾，只忧飘泊尚难安。
秋日江居写怀七首
作者：高启
朝代：明

每看摇落即成悲，况在漂零与别离。为客偶当鲈美处，思兄正值雁来时。天边暝为秋阴早，江上寒因岁闰迟。莫把丰姿比杨柳，愁多萧飒恐先衰。葭菼连秋渺渺长，归舟犹叹滞江乡。客衣欲冷邻机急，农事初成野饭香。千里断云随雁骛，半村残照送牛羊。有愁不解登高赋，空使频回宋玉肠。舌在休夸术未穷，且将踪迹托渔翁。芙蓉泽国弥漫雨，禾黍田苗掩冉风。身计未成先业废，心怀欲说旧交空。楚云吴树无穷恨，都在萧条隐几中。风尘零落旧衣冠，独客江边自少欢。门巷有人催税到，邻家无处借书看。野虫催响天将夕，篱豆垂花雨稍寒。终卧此乡应不憾，只忧飘泊尚难安。桑苎翁家次近居，人烟沙竹自成墟。移门欲就山当榻，补屋唯防雨湿书。贫为湖田长半没，拙因世事本多疏。当时亦有求名意，自喜年来渐已除。丧乱将家幸得全，客中长耻受人怜。妻能守道同王霸，婢不知诗异郑玄。借得种蔬傍舍地，分来灌菊别池泉。却欣远迹无相问，一棹秋风笠泽边。秋塘门掩竹穿沙，为客邻酤未易赊。闲里壮年惭白日，愁中佳节负黄花。渔村霭霭缘江暗，农径萧萧入圃斜。薄俗相轻吾敢怨，鲁人犹自笑东家。
秋日江居写怀七首·其一
作者：高启
朝代：明
体裁：七言律诗

每看摇落即成悲，况在漂零与别离。为客偶当鲈美处，思兄正值雁来时。天边暝为秋阴早，江上寒因岁闰迟。莫把丰姿比杨柳，愁多萧飒恐先衰。
秋日江居写怀七首·其七
作者：高启
朝代：明

秋塘门掩竹穿沙，为客邻酤未易赊。闲里壮年惭白日，愁中佳节负黄花。渔村霭霭缘江暗，农径萧萧入圃斜。薄俗相轻吾敢怨，鲁人犹自笑东家。
秋日江居写怀七首·其三
作者：高启
朝代：明

舌在休夸术未穷，且将踪迹托渔翁。芙蓉泽国弥漫雨，禾黍田苗掩冉风。身计未成先业废，心怀欲说旧交空。楚云吴树无穷恨，都在萧条隐几中。
秋日江居写怀七首·其二
作者：高启
朝代：明

葭菼连秋渺渺长，归舟犹叹滞江乡。客衣欲冷邻机急，农事初成野饭香。千里断云随雁骛，半村残照送牛羊。有愁不解登高赋，空使频回宋玉肠。
秋日江居写怀七首·其五
作者：高启
朝代：明

桑苎翁家次近居，人烟沙竹自成墟。移门欲就山当榻，补屋唯防雨湿书。贫为湖田长半没，拙因世事本多疏。当时亦有求名意，自喜年来渐已除。
秋日江居写怀七首·其六
作者：高启
朝代：明
体裁：七言律诗

丧乱将家幸得全，客中长耻受人怜。妻能守道同王霸，婢不知诗异郑玄。借得种蔬傍舍地，分来灌菊别池泉。却欣远迹无相问，一棹秋风笠泽边。
秋日江居写怀七首·其四
作者：高启
朝代：明

风尘零落旧衣冠，独客江边自少欢。门巷有人催税到，邻家无处借书看。野虫催响天将夕，篱豆垂花雨稍寒。终卧此乡应不憾，只忧飘泊尚难安。
秋日江居写怀（七首）
作者：高启
朝代：明

丧乱将家幸得全，客中长耻受人怜。妻能守道同王霸，婢不知诗异郑玄。借得种蔬傍舍地，分来灌菊别池泉。却欣远迹无相问，一棹秋风笠泽边。¤
秋日江馆咏怀
作者：高启
朝代：明
体裁：七言律诗

十年世事渐多更，自叹而今岂复生。未有佳儿书漫读，既无俗客酒频倾。烟生远坞闻鸡唱，潮落平沙见蟹行。秋后思归凡几度，夕阳江上望高城。
秋日江馆咏怀
作者：高启
朝代：明

十年世事渐多更，自叹而今岂复生。未有佳儿书谩读，既无俗客酒频倾。烟生远坞闻鸡唱，潮落平沙见蟹行。秋后思归凡几度，夕阳江上望高城。
秋日端居
作者：高启
朝代：明

秋意日萧索，郊园霜露余。出游无山水，聊复守吾庐。巷辙久已断，山瓢仍屡虚。非甘寂寞者，谁乐此闲居。
秋日端居
作者：高启
朝代：明
体裁：古风

秋意日萧索，郊园霜露馀。出游无山水，聊复守吾庐。巷辙久已断，山瓢仍屡虚。非甘寂寞者，谁乐此閒居。
秋柳
作者：高启
朝代：明

欲挽长条已不堪，都门无复旧毵毵。此时愁杀桓司马，暮雨秋风满汉南。
秋江晚渡图
作者：高启
朝代：明

鹧鸪飞尽一洲勣，帆带秋云度远津。
底事愁看画中景，昨朝曾送渡江人。
秋江晚渡图
作者：高启
朝代：明

鹧鸪飞尽一洲绩，帆带秋云度远津。底事愁看画中景，昨朝曾送渡江人。
秋江晚渡图
作者：高启
朝代：明
体裁：七言绝句

鹧鸪飞尽一洲蘋，帆带秋云度远津。底事愁看画中景，昨朝曾送渡江人。
秋江曲送顾使君
作者：高启
朝代：明
体裁：乐府曲辞

秋江月满秋潮大，江上行人待潮过。别离休说渡江难，半日顺风船稳坐。楚江茫茫葭菼平，使君来时雄雉鸣。子弟从军隔江去，几家犹住夕阳城。水田虽荒饭常足，芡米夜舂二十斛。谁道繁华不及前，户无征税官无狱。渡江渡江君莫留，江北乐似江南秋。
秋雨
作者：高启
朝代：明
体裁：五言绝句

瑟瑟复萧萧，灯前滴此宵。秋声自难听，况复在芭蕉。
秋雨
作者：高启
朝代：明
体裁：古风

秋雨乱我竹，堂上中夜惊。昏昏起复卧，策策止且鸣。未分醉梦状，宁辨竹雨声。初欣似张乐，终惧如闻兵。既觉两皆非，古檠耿自明。悟彼事亦然，胡为劳我生。
秋风
作者：高启
朝代：明
体裁：古风

秋风屋外来，落叶纷我傍。不出门几日，我树如此黄。但觉成懒性，焉知逝颓光。朝餐止一盂，夕卧惟一床。仲尼欲行道，辙迹环四方。而我何为者，不与世相忘。
秋风引
作者：高启
朝代：明
体裁：乐府曲辞

嗟尔秋风，胡为来哉。奏商律兮，瑟䫻而悲哀。叩乔柯而陨叶，扫广路以清埃。入班姬之永巷，过襄王之高台。瑶琴自鸣，罗帏齐开。马萧萧而嘶起，鸿嗷嗷以翔回。使崩云骇浪振荡于白日兮，忽欲去而徘徊。客有怀乡失职而对此者，恨盈襟而难裁。但欲变天地之摇落，不知感节序之摧颓。秋风生，归去来。
种瓜
作者：高启
朝代：明
体裁：五言绝句

绵绵花蔓萦，飒飒风烟洒。秋来子正多，不似黄台下。
秦宫
作者：高启
朝代：明
体裁：七言绝句

宫闭骊山静管弦，翠华巡狩去经年。掖庭无用恩难报，愿上蓬莱采药船。
秦筝曲
作者：高启
朝代：明
体裁：古风

娇弦细语发砑罗，臂动玉钏鸣相和。关云陇月愁思多。愁思多，听此曲。停蜀琴，罢燕筑。
移家江上别城东故居
作者：高启
朝代：明
体裁：古风

人情恋故乡，谁乐远为客。我行岂得已，实为丧乱迫。凄凄顾丘陇，悄悄别亲戚。不去畏忧虞，欲去念离隔。虽有妻子从，我恨终不释。出门未忍发，惆怅至日夕。
稚儿塔
作者：高启
朝代：明
体裁：古风

黄土但埋骨，岂能埋性灵。昔闻宿草间，曾吐莲花青。身卧长夜台，口诵西方经。寻迹殊窅窅，闻声每泠泠。寒灯照空塔，时有山僧听。应使邻冢魂，沉迷尽皆醒。
稚斋为陈山人赋
作者：高启
朝代：明
体裁：七言律诗

华屋虽存忍独居，愁瞻松柏漫踟蹰。夕阳马下高人墓，夜雨乌啼孝子庐。地掩衣冠魂去后，家留图籍手编馀。元方应有无穷意，陌上何年重驾车。
穆陵行
作者：高启
朝代：明
体裁：古风

楼船载国沉海水，金槌昼入三泉里。空中玉马不闻嘶，日落寝园秋色起。鱼灯夜灭随户开，弓剑已出空幽台。髡胡暗识宝气尽，六陵松柏悲风来。玉颅深注驼酥酒，误比戎王月支首。百年帝魄泣穹庐，醉骨饮冤愁不朽。幸逢中国真龙飞，一函雨露江南归。环佩重游故山月，冬青树死遗民非。千秋谁解锢南山，世运兴亡覆掌间。起辇谷前马蹄散，白草无人浇麦饭。
空城雀
作者：高启
朝代：明
体裁：乐府曲辞

空城雀，何局促。城头飞，城下宿。百匝得一枝，千啄逢一粟。众雏随啾啁，所欲各易足。不须羡彼珍羽禽，翩翩高集珠树林。一朝身陷虞罗里，回首空城不如尔。
空明道人诗
作者：高启
朝代：明
体裁：古风

我闻赤城东，仙峤名委羽。烟霞闭深洞，绝壁飞玉鼠。空明中有天，日月照琼宇。昔人鍊丹成，自驾黄鹤举。陈翁夙慕道，栖此求真侣。玄文夜长披，灵药朝每茹。石室人不来，閒眠青萝雨。于今定非死，飞游去何许。海上几秋风，谁传令威语。
立春前一日喜雪
作者：高启
朝代：明

一冬才见瑞，三白讵须频。未嫌迟送腊，唯怜预占春。积砌犹残冻，妆苑已芳辰。留更明朝落，梅开欲斗新。
立春前一日喜雪
作者：高启
朝代：明
体裁：古风

一冬才见瑞，三白讵须频。未嫌迟送腊，唯怜预占春。积砌犹残冻，妆苑已芳辰。留更明朝落，梅花欲斗新。
立春前十日寄会稽周军咨
作者：高启
朝代：明
体裁：五言绝句

的的玩芳树，依依怀远人。千山虽隔郡，十日共逢春。
立春试笔
作者：高启
朝代：明
体裁：七言绝句

九十日春今日始，春盘春胜巧同新。从今日日寻春去，似我閒人有几人。
立秋日
作者：高启
朝代：明
体裁：五言律诗

碧天收夏色，节气变清商。暑自今宵伏，风从此日凉。金茎初有露，玉气未成霜。□日并凄雨，潜催草木黄。
端午席上咏美人彩索钗符二首
作者：高启
朝代：明

臂头长命缕，百结更双蟠。怕有痕生肉，教依玉钏宽。灵篆贮纱囊，熏风绿鬓傍。从今能镇胆，不怯睡空房。
端午席上咏美人彩索钗符（二首）
作者：高启
朝代：明

灵篆贮纱囊，熏风绿鬓傍。从今能镇胆，不怯睡空房。
端午席上咏美人綵索
作者：高启
朝代：明
体裁：五言绝句

臂头长命缕，百结更双蟠。怕有痕生肉，教依玉钏宽。
端午席上咏美人钗符
作者：高启
朝代：明
体裁：五言绝句

灵篆贮纱囊，薰风绿鬓傍。从今能镇胆，不怯睡空房。
端居怀两王孝廉
作者：高启
朝代：明
体裁：古风

寡劣时所弃，独卧无与亲。萧然闭斋阁，左右图史陈。风雨摧众芳，令人怨徂春。岂无尊中酒，坐念两故人。日从贤豪游，杂遝车马尘。焉知离居客，积抱难自伸。
端阳写怀
作者：高启
朝代：明
体裁：七言律诗

去岁端阳直禁闱，新题帖子进彤扉。大官供馔分蒲醑，中使传宣赐葛衣。黄伞回廊朝旭淡，玉炉当殿午薰微。今朝寂寞江边卧，閒看游船竞渡归。
端阳写怀
作者：高启
朝代：明

去岁端阳直禁闱，新题帖子进彤扉。太官供馔分蒲醑，中使传宣赐葛衣。黄伞回廊朝旭淡，玉炉当殿午薰微。今朝寂寞江边卧，闲看游船竞渡归。
竹林高士图
作者：高启
朝代：明
体裁：五言绝句

竹深斜日在，独鹤见扉开。谁顾閒居者，惟应二仲来。
竹枝歌六首
作者：高启
朝代：明

蜀山消雪蜀江深，郎来妾去斗歌吟。峡中自古多情地，楚王神女在山阴。鱼复浦上石累累，恰似侬心无转回。船归莫道上滩恶，自牵百丈取郎来。江水出峡过夔州，长流直到海东头。郎应若有思家日，应教江水复西流。踯躅花红鸭鸩飞，黄牛庙下见郎稀。大艑摊钱卖盐去，短钗簪叶负薪归。妾爱看花下渚宫，郎思沽酒醉临邛。春衣未织机中锦，只是长丝那得缝。枫林树树有猿啼，若个听来不惨凄。今夜郎舟宿何处，巴东不在定巴西。
竹枝歌六首·其三
作者：高启
朝代：明
体裁：词

江水出峡过夔州，长流直到海东头。郎行若有思家日，应教江水复西流。
竹枝歌六首·其四
作者：高启
朝代：明

踯躅花红鸭鸩飞，黄牛庙下见郎稀。大艑摊钱卖盐去，短钗簪叶负薪归。
竹枝歌六首·其四
作者：高启
朝代：明
体裁：词

踯躅花红鹎鵊飞，黄牛庙下见郎稀。大艑摊钱卖盐去，短钗簪叶负薪归。
竹枝歌（六首）
作者：高启
朝代：明

妾爱看花下渚宫，郎思沽酒醉临邛。春衣未织机中锦，只是长丝那得缝。
竹枝歌（六首）
作者：高启
朝代：明

枫林树树有猿啼，若个听来不惨凄。今夜郎舟宿何处，巴东不在定巴西。
竹枝歌（六首）
作者：高启
朝代：明
体裁：词

江水出峡过夔州，长流直到海东头。郎应若有思家日，应教江水复西流。
竹枝歌（六首）
作者：高启
朝代：明
体裁：词

蜀山消雪蜀江深，郎来妾去斗歌吟。峡中自古多情地，楚王神女在山阴。
竹枝歌（六首）
作者：高启
朝代：明

踯躅花红鸭摐飞，黄牛庙下见郎希大摊钱卖盐去，短钗簪叶负薪归
竹枝歌（六首）
作者：高启
朝代：明
体裁：词

鱼复浦上石累累，恰似侬心无转回。船归莫道上滩恶，自牵百丈取郎来。
筑城词
作者：高启
朝代：明
体裁：古风

去年筑城卒，霜压城下骨。今年筑城人，汗洒城下尘。大家举杵莫住手，城高不用官军守。
答余左司沈别驾元夕会饮城南之作时在围中
作者：高启
朝代：明

青帝行春气初播，云冱余阴苦难破。江头碧草生未长，战马寒嘶龁残莝。炊烟泠落雨中湿，邻屋时闻有啼饿。我愁郁郁但欲眠，肯以案书勤自课。却思去岁属无虞，元夕共欢人几个。高堂细听《落梅》歌，手擘黄柑香喷座。客酬主劝总忘晓，看尽繁灯逐星堕。只今照市但群烽，乐事凄凉谁复作。故人念我有二子，省内郎官府中佐。别离两月不相逢，身佩弓刀从戍逻。欲寻旧赏慰劳役，弄拂尊前且安坐。老兵折简走相呼，笑我闭门无乃懦。黄昏远就向城南，敢惜春衫冻泥涴。军中有会异寻常，牛肉粗肥酒卮大。胡奴帐下出琵琶，复拊银筝与相和。烛残未听荒鸡号，弦断忽惊哀雁过。须臾颜热起叫噱，不纪乱离仍絺轲。更声析析绕旗门，剑匣支头容醉卧。归来又辱寄新诗，锦水湔肠珠落唾。豪吟自欲继燕歌，悲调岂将同楚些。览之几度感深情，曲高和难非懒惰。我生无力本何用，衣食自来供马磨。虽蒙乡曲假虚名，正似南箕不堪簸。君才于世俱可珍，周贾东游抱奇货。艰危壮气喜弥激，利器未施宁忍挫。颇闻原野多杀伤，风雪呻吟苦无那。吾侪斯乐岂易得，应愧皇天恩独荷。明年此夕会升平，把酒相邀更相贺。
答余左司沈别驾元夕会饮城南之作时在围中
作者：高启
朝代：明

青帝行春气初播，云沍余阴苦难破。
江头碧草生未长，战马寒嘶龁残莝。
炊烟泠落雨中湿，邻屋时闻有啼饿。
我愁郁郁但欲眠，肯以案书勤自课。
却思去岁属无虞，元夕共欢人几个。
高堂细听《落梅》歌，手擘黄柑香喷座。
客酬主劝总忘晓，看尽繁灯逐星堕。
只今照市但群烽，乐事凄凉谁复作。
故人念我有二子，省内郎官府中佐。
别离两月不相逢，身佩弓刀从戍逻。
欲寻旧赏慰劳役，弄拂尊前且安坐。
老兵折简走相呼，笑我闭门无乃懦。
黄昏远就向城南，敢惜春衫冻泥涴。
军中有会异寻常，牛肉粗肥酒卮大。
胡奴帐下出琵琶，复拊银筝与相和。
烛残未听荒鸡号，弦断忽惊哀雁过。
须臾颜热起叫噱，不纪乱离仍絺轲。
更声析析绕旗门，剑匣搘头容醉卧。
归来又辱寄新诗，锦水湔肠珠落唾。
豪吟自欲继燕歌，悲调岂将同楚些。
览之几度感深情，曲高和难非懒惰。
我生无力本何用，衣食自来供马磨。
虽蒙乡曲假虚名，正似南箕不堪簸。
君才于世俱可珍，周贾东游抱奇货。
艰危壮气喜弥激，利器未施宁忍挫。
颇闻原野多杀伤，风雪呻吟苦无那。
吾侪斯乐岂易得，应愧皇天恩独荷。
明年此夕会升平，把酒相邀更相贺。
答余新郑（即余尧臣也。可补余传之阙）
作者：高启
朝代：明

前年吴门初解兵，君别故国当西行。有司临门暮驱发，道路风雨啼孩婴。仓皇不敢送出郭，执手暂立怀忧惊。我时虽幸脱锋镝，乱后生事无堪营。移家江上托地主，闲园借得亲锄耕。春朝起沐日照屋，野卉杂发鸣鹂鹒。思君万里不可见，对此涕泪如盆倾。有壶当轩忍自酌，有句在卷邀谁评。走役北郭问消息，一客为我言分明。君初随例诣阙下，有旨谪徙钟离城。赍无襄金从无仆，弃家独去何茕茕。长淮粘天趣前渡，牙眼怖客浮鼍鲸。到州鞠躬谒太守，脱去官籍侪编氓。城荒无屋寓来客，旋乞废地诛蓬荆。异乡何人恤同患，喜有杨子兼徐卿。日高破灶烟未起，闭户不绝哦诗声。去年圣恩念逐客，特赐拔拭加朝缨。敕君赴汴听铨擢，路算旧驿犹千程。沙河无雨夏云热，茅苇夹岸多蚊虻。舟中感疠得下泄，刃搅肠腹闻纻嘤。荒途无药相救疗，伏枕两旬几殒生。终藉神明佑吉士，疾势渐脱身强轻。一官署作新郑簿，棒檄已去询田更。我虽历历听客语，虚实未察忧难平。初春天子下明诏，欲纂前史罗儒英。非才亦辱使者召，辞谢不得来南京。日斜出局访君舍，草满陋巷春泥晴。入门小女识父友，延拜学诉艰难情。且云父意念家远，新遣两卒来相迎。须臾出君寄我札，上有秀句如瑰琼。自陈前事颇一一，与客旧说无亏盈。读终呼卒问彼土，卒言几年经战争。河山萧条县虽小，民少奸诈多淳诚。春秋古称郐子国，溱洧水活鲂鱼干。雌兔咻咻草间走，雄雉角角桑颠鸣。谷深稀逢种田者，时有射户栖山棚。霜大赤枣收几囷，剥食可比江南粳。官来抚民务无事，鞭挂壁上无敲搒。寒厅吏散独坐肃，远对嵩少当檐楹。闻之离抱顿舒豁，如吸清露醒朝酲。便因卒还寄君语，此邑小鲜聊试烹。幸逢昌朝勿自弃，愿更努力修嘉名。吾皇亲手拥高彗，洒扫六合氛尘清。海中夷筐已入贡，陇外户版初来呈。大开明堂议礼乐，学士济济登蓬瀛。大庙冬烝荐朱瑟，千亩春藉垂青纮。用材不肯略疏贱，铢寸尽上天官衡。况君磊落抱奇器，不异一鹗秋空横。岂容久屈簿领下，天道始塞终当亨。文章期君归黼黻，借问报政何时成？
答内寄
作者：高启
朝代：明
体裁：古风

落月入晓闺，相思不须啼。我非秋胡子，君岂苏秦妻。风从故乡来，吹诗达京县。读之见君心，宁徒见君面。拔草不易绝，割水终难开。行云会有时，飞下巫阳台。莫信长安道，花枝满楼好。白马系春风，离愁坐将老。
答吕山人见寄
作者：高启
朝代：明
体裁：七言律诗

一罢僧房看竹期，行吟何处复相随。烟波远渚难寻路，风雨幽窗忽送诗。故旧谁非嗟别者，乡园同是忆归时。莫愁孤馆春寥落，且向江干避乱离。
答宗人廉夜饮王氏池亭见怀
作者：高启
朝代：明

遥闻池上酌，凉夜失炎天。酒碧倾当竹，衣香坐近莲。沿波人弄月，翻树鸟鸣烟。座上谁相忆，唯应是惠连。
答定水寺芑公
作者：高启
朝代：明
体裁：古风

日晏初出院，閒斋一萧然。忽枉名僧书，始知在清泉。忆昔云岩居，共缔林中缘。夏阴绕涧吟，秋霁开阁眠。睽合苦难常，别来岁频迁。趣同贵道在，迹异惭名牵。明月出东海，想照空山禅。无因荷衣襆，往礼高峰前。
答张山人宪
作者：高启
朝代：明
体裁：古风

听君辛苦词，感我艰难情。百年自有为，安用文章名。鸡鸣海光动，车马尘满城。相逢无新旧，言合意自倾。奉觞置君前，长歌发哀声。时乎苟未得，饮此全其生。
答张文伯用韵见赠
作者：高启
朝代：明
体裁：七言律诗

早年说法已升堂，夜雨长连听雨床。珥笔便堪趋禁省，振衣何必上重冈。半帘药气疏烟退，满屋书声落月光。愧我飘零荒旧学，酒徒相逐醉高阳。
答张院长雨中见怀
作者：高启
朝代：明
体裁：古风

林园寝扉掩，閒坐道心生。山药翻寒色，塘漪含晓清。乍违枉芳札，远忆愧深情。此日知同寂，梧窗听雨声。
答徐七记室病中作
作者：高启
朝代：明
体裁：七言律诗

空斋孤枕积书间，清瘦怜君变旧颜。累少亦忧今日乱，病多应赖此身閒。朝辞邻友看花去，晚候家僮买药还。知是苦吟犹未废，水边深树掩柴关。
答徐七记室病中作
作者：高启
朝代：明

空斋孤枕积书间，清瘦怜君变旧颜。累少亦忧今日乱，病多应赖此身闲。朝辞邻友看花去，晚候家僮买药还。知是苦吟犹未废，水边深树掩柴门。
答胡博士留别二十韵
作者：高启
朝代：明
体裁：五言排律

世绪名臣后，声华俊士前。棘场曾中的，芹水旧鸣弦。远道秋风褐，空斋夜雨毡。倦游惊齿暮，多难喜身全。孤客愁王粲，诸生老郑玄。未应心戚戚，还是腹便便。杜曲无归业，成都有卜钱。我方辞阙下，君尚隐江边。久话灯催剪，频过榻解悬。择邻欣得地，结友愧忘年。牧径依门转，渔梁近渡连。旧盟寻白鸟，馀俸买乌犍。流水空塘树，疏林破屋烟。讵忧穷作祟，但欲醉成仙。政尔交欢密，俄然别恨牵。湖山入苑路，鸡犬载家船。离索方堪叹，分携益可怜。殊乡难托主，薄俗易轻贤。寒浦通潮处，春城罢雪天。梅花未宜折，持送只诗篇。
答蓟丘聂才子
作者：高启
朝代：明
体裁：七言律诗

闻道诗狂复酒狂，少年鞍马斗轻妆。百金已醉名姬馆，一剑还登侠士堂。乌起夜啼吴苑月，雁来秋带蓟门霜。乱馀零落无人识，慷慨相逢向路傍。
答衍师见赠
作者：高启
朝代：明

衍师本儒生，眉骨甚疏峭。轩然出人群，快若击霜鹞。早尝垂长绅，挟册诵周邵。欲陈兴坏端，往应乞言诏。乾纲会中颓，四海起攘剽。仰头望天扃，氛祲匿羲曜。蕃邦日寻兵，纁玉罢朝頫。木颠岂绳维，长往遂沦耀。披缁别家人，欲挽首屡掉。超哉休远徒，高躅愿追绍。初来北城刹，驻锡问宗要。相逢共宵哦，篝火树间照。篇成出叩钵，锋疾惊楚僄。我或劝之冠，不答但长笑。留连忽中离，名山赴佳召。颇知此行乐，夙志酬历眺。吴峰戴襆登，楚水投文吊。江秋雨鸣濑，海曙霞发峤。灵奇务穷搜，不惮蹑遐徼。东归始安禅，幽谷斩蓬藋。坐敷云中衾，薜屋一涧缭。前年逐戎旃，野出事田獠。是时阴飙作，山黑卷狂烧。不畏猛虎过，车宿傍枫庙。闻师隔烟岭，无寐听猿叫。晨兴雪满壑，衣湿寒木燎。空林断樵踪，兀兀见来轿。相邀至岩扉，山竹穿叫条。深房煮山药，干叶焰风铫。顿释行旅颜，瓢绿欣饮釂。促还不能淹，喧寂叹殊调。迩来竟何成，三十匪年少。恨无关弧力，结束从嫖姚。闲坊借书披，危坐似持钓。行忧釜见夺，谒恐冠遭溺。逢人戒谈时，涩缩刀在鞘。军鼙五月急，市闭无贱粜。壮气渐欲磨，妻孥困缠绕。堂筵宾履疏，暑夕行熠耀。师来赠长句，有誉无鄙诮。组章眩芬涘，金奏聆要眇。据梧起豪诵，心疢浑可疗。回顾平生吟，真咽蚯蚓窍。上天宰玄化，乱治方叵料。性命如穷鳞，倘或脱罾枿。卜居计已决，不待龟灼燋。过湖就稻蟹，静处容不肖。安能效群女，倚恃斗妍妙。泳风或鸣桡，耕月还荷。师当重见寻，东皋一舒啸。